УҢ ҠУЛЫНДА БУЛЫР ҠУРАЙЫ\nПресса ⇒ УҢ ҠУЛЫНДА БУЛЫР ҠУРАЙЫ\nАвтор: Эльнара Шафиҡова / Башгосфилармония\nМилли музыка ҡоралының данын арттырыр ир-азаматтарыбыҙ бар.\nРәсәйҙең атҡаҙанған, Башҡортостандың халыҡ артисы Рәмил Ғәйзуллин милли сәнғәтебеҙгә һәләтле ҡурайсы, күп ҡырлы музыкант булып килеп инде. Артабан ул республикабыҙҙың берҙән-бер Халыҡ музыка ҡоралдары милли оркестрына нигеҙ һалыусы булараҡ танылды. Башҡорт халҡының милли музыка ҡоралдары үҫешенә тос өлөш индергәне өсөн күп диплом-грамоталар менән бүләкләнде. Әле Рәмил Мәүлит улының “Урал ауазы” халыҡ-ара оркестрҙар һәм халыҡ уйын ҡоралдары ансамблдәре конкурс-фестивале” ижади проекты Салауат Юлаев исемендәге дәүләт премияһына дәғүә итә.\nЯбай көпшәгә өрөп…\n…Инйәр буйы. Бесән сабыу мәле. Рәмил был күп көс талап иткән һөнәрҙе беренсе класта уҡ үҙләштерә. Бесән саба беләһең икән, тимәк, һин – ысын ир-егет. Бер мәл иртән Рәмилдең ныҡ итеп теше һыҙлай. Әсәһенең дауаханаға алып барыр әмәле юҡ, сөнки бөткөһөҙ донъя мәшәҡәттәрен яңғыҙы тарта. Атайҙары 31 генә йәшендә, ҡатынын алты бала менән ҡалдырып, баҡыйлыҡҡа күсә. Иң кескәйҙәре Рәмилгә ни бары бер генә йәш була.\nФәүзиә апай улына:\n– Мә, ошоға өрһәң, баҫылыр, – тип ҡурай үләнен тоттора. Рәмил, үҙе белгәнсә тишектәр уйып, ҡурайын быжылдата башлай. Беренсенән, малайҙың теш һыҙлауы баҫылғандай булһа, икенсенән, ҡурайҙа өлкәндәр һымаҡ тауыштар сығара алыуы уны дәртләндерә. Ошо ябай ғына көпшә бәләкәй малайҙың ғүмерлек юлдашына әйләнер, киләсәктә уны оҫта ҡурайсы итеп донъяға танытыр тип кем уйлаған?\nДүртенсе класҡа Белорет мәктәп-интернатына барғас, Мөхәррәм Сәлимов етәкселегендәге түңәрәктә ҡурайҙа уйнау нескәлектәрен үҙләштерә үҫмер. Татлы ауылы клубында беренсе тапҡыр “Азамат” көйөн башҡарып, халыҡты хайран иткәнен бөгөнгөләй хәтерләй музыкант. Рәмил Ғәйзуллин өсөн был артабанғы ижади юлында Өфөгә барып ҡурай йүнәлеше буйынса уҡырға инергә, юғарыға үрләргә, киләсәккә ышаныс менән ҡарарға ҙур этәргес бирә.\nБашта ул сәнғәт училищеһында белем ала, артабан сәнғәт институтында Башҡортостандың халыҡ артисы Ришат Рәхимов етәкселегендә ҡурай серҙәренә өйрәнә. Шул уҡ ваҡытта БАССР-ҙың халыҡ артисы Ғата Сөләймәновтан оҫталыҡ дәрестәре ала.\nРәмил Ғәйзуллин 1987 йылдан алып – Башҡорт дәүләт филармонияһы артисы. Профессиональ хеҙмәт юлын ул Рамаҙан Йәнбәков бригадаһында башлай. Баймаҡ, Белорет райондарында үткән беренсе гастролдәр әле һаман күҙ алдымда, ти Рәмил Мәүлит улы. Халҡыбыҙ һандуғастары Мәүлетбай Ғәйнетдинов, Роза Аккучукова, Фәнил Ишморатов, Миңлеғәли Ханов, Фәрит Шәйхетдинов кеүек сәхнә әһелдәрен берләштергән төркөмдө бөтә ерҙә ихлас ҡаршы алалар, алҡышлап оҙаталар. Шулай уҡ йәш кешегә Асия һәм Илфак Смаҡовтар менән бергә ижад итеү ҙур тәжрибә була. Бер аҙҙан Рәмилде республикабыҙҙың иң олпат коллективтарының береһе “Йәдкәр”гә алалар. Һәләтле йәш артисты коллектив шунда уҡ үҙ итә. Республикабыҙҙың төп мәҙәни усағында эшләгән осорҙа Рәмил Мәүлит улы Башҡортостан Президенты ҡарамағындағы дәүләт хеҙмәте һәм идара итеү академияһын, Силәбе сәнғәт һәм мәҙәниәт академияһының дирижерҙар бүлеген тамамлай.\nҘур хыялдар менән янып йөрөгән егет бер аҙҙан үҙ төркөмөн булдыра. Унда бер генә кеше – үҙе. Кеше-оркестр, тип таный башлайҙар сәхнә оҫтаһын.\nТөрлө халыҡтарҙың үҙҙәренең милли оркестры булыуына ҡарап, эх, беҙҙә лә үҙебеҙҙекен ойошторорға ине, тип уйлай Рәмил Мәүлит улы. Музыканттың был ниәтен етәкселек хуплап ҡаршы ала. Һөҙөмтәлә уның тырышлығы менән 2001 йылда Халыҡ музыка ҡоралдары милли оркестры барлыҡҡа килә. Коллективҡа ҡырҡтан ашыу музыкант эшкә алына һәм бөгөн уның репертуарында өс йөҙҙән ашыу әҫәр бар.\nРәмил Ғәйзуллин оркестрға 15 йыл етәкселек итә. Ошо осорҙа коллектив Рәсәйҙең байтаҡ төбәгендә сығыш яһап, республикабыҙҙың мәҙәни йөҙөн күрһәтеп, данға күмелә. Бынан тыш, оркестр ике тапҡыр халыҡ-ара, бер тапҡыр ил конкурсында гран-при яулай, Рәсәйҙең беренсе Президенты призына лайыҡ була, Ҡазанда, Мәскәүҙә үткән конкурс-фестивалдәрҙә беренсе дәрәжә лауреат була. Быларҙың барыһы ла – Рәмил Ғәйзуллиндың фиҙакәр хеҙмәт һөҙөмтәһе.\nҺуңғы һигеҙ йыл эсендә Рәмил Ғәйзуллинға донъяның 34 оркестры менән бер сәхнәлә сығыш яһау бәхете тейә. Төрлө фестиваль-конкурстарҙа ҡатнаша, еңеүҙәр яулай. Шулай илдәр буйлап гиҙә торғас, уға бер уй килә: халыҡ музыка ҡоралдары оркестрҙары ҡатнашлығында халыҡ-ара конкурс ойоштороу. Был хыялды тормошҡа ашырыу өсөн сәхнә оҫтаһына күп көс түгергә тура килә. Һөҙөмтәлә тәүге бәйгелә үк, республикабыҙ ансамблдәренән тыш, Ҡытайҙан, Төньяҡ Осетиянан да коллективтар ҡатнаша. Конкурстың үҙ шарты бар: оркестрҙар башҡарған әҫәрҙәренең береһе мотлаҡ башҡорт халҡының музыкаһы булырға тейеш.\nМилли мәҙәниәт үҫешенә тос өлөш индергән, башҡорт халыҡ музыка ҡоралдарына ҡарата һөйөү, һоҡланыу, ғорурланыу тойғолары уятҡан, күңелдәрҙә милли рух тәрбиәләгән Рәмил Ғәйзуллин Салауат Юлаев исемендәге дәүләт премияһына, һис шикһеҙ, лайыҡ.


«Киске Өфө» гәзитенең сайты - ЯҘЫУСЫ ВАЗИФАҺЫ - УЛ РУХ ҺАҒЫНДАҒЫ ЯУГИР - 2017 - Мәҡәләләр\n1993 йылда Мәскәүҙә "Русский язык" нәшриәтендә донья күргән "Башҡорт теленең һүҙлеге"н ҡарап ултырам. Яңы ғына тупһабыҙ аша аяҡ баҫҡан йылыбыҙ - әтәстеке. Йылыбыҙға исем биргән йән эйәһенә һүҙлек бына ниндәй ҡылыҡһырлама бирә: "Тауыҡтар ғаиләһенә ингән оҙон дуға ҡойроҡло, ҙур ҡыҙыл кикерекле, типке тырнаҡлы ата енесле ҡош; тауыҡтың ата енеслеһе". Көндәлек һөйләштә киң ҡулланылған, мәғәнәһен күпселек яҡшы аңлаған "Көҙгө әтәс" лаҡабын да ҡарайым. Һүҙлек буйынса был лаҡап "көс-ғәйрәтен күрһәтеп, шәп булып ҡыланған" кешегә ҡарата әйтелә.\nТөптән уйлап ҡарағанда, был лаҡап ерҙә йәшәгән ете миллиардтан ашыу кешенең һәр береһенә лә ҡағыла. Әммә мин, теманы тарайтып, һүҙемде Башҡортостан Яҙыусылар берлегенә йүнәлтмәксемен. Сөнки 1994 йылдан ошо абруйлы йәмәғәт ойошмаһының ағзаһы булараҡ, һуңғы йылдарҙа унда барған тарҡалыу процесы күңелде ҡыра, зиһенде ҡайната.\nБылтыр 25 декабрҙә баш ҡаланың Актерҙар йортонда үткән йыйылышта ойошма етәксеһе драматург Наил Ғәйетбайҙың, секция етәкселәренең отчеттарын тыңланыҡ. Сығыш яһаусылар йылдан-йыл ҡабатланған исем-шәрифтәрҙе телгә алыу, әҙәби процесты байҡау һәм баһа биреү менән генә сикләнде. Артабан Яҙыусылар берлеген 2 йылдан ашыу етәкләгән Наил Ғәитбай үҙ теләге менән эштән китеүе тураһында белдерҙе. "Һаулыҡ ҡаҡшаны" тигән классик сәбәп менән… Йыйылышта яңғыраған тағы бер хәбәр мөһимерәк, әлбиттә, сөнки ул киләсәккә, Башҡортостан яҙыусыларының иртәгәһенә ҡағыла: идара ағзаларының ҡарары менән 2017 йылдың мартынан да ҡалмай Башҡортостан Яҙыусылар берлегенең сираттан тыш ҡоро уҙғарыласаҡ. Ҡорға әҙерлек эштәрен, уставҡа үҙгәрештәр индереүҙе рәйес вазифаһын башҡарыусы итеп альтернатив һайланған (дәғүәсеһе Айҙар Хөсәйенов) Зәки Әлибаев атҡарасаҡ.\nМин йыш ҡына бик ауыр, хәл иткес йылдарҙа Яҙыусылар берлеген етәкләгән Динис Бүләковты ихтирам менән иҫкә алам. 1995 йылдың майында әхирәткә күскән Динис Мөҙәрис улы, ҡыйыу "әтәстәрсә" алышып, ойошманың берҙәмлеген, абруйын һаҡлап ҡалды, матди хәлен яҡшыртты. Ул замандарҙа яҙыусы һүҙе ифрат ауыр тартты, уҡыусы күңелен генә түгел, ҙур-ҙур ишектәрҙе лә еңел асты. Шуға ла Яҙыусылар ойошмаһын Динис Бүләковтан һуң етәкләгән халыҡ шағиры Рауил Бикбаевҡа был вазифаны атҡарыу сағыштырмаса еңелерәккә тура килде, ул БР Дәүләт Йыйылышы-Ҡоролтай депутаты итеп тә һайланды.\nҺуңғы 20 йыл кешелекте технологик үҫеш менән матди бейеклектәргә күтәрһә, интернет ярҙамында мәғлүмәт һаҙлығына батырҙы. Йәғни, интернеттағы мәғлүмәттең, иң-иң матур, аҡыллы һүҙҙәрҙең бик йыш һабын ҡыуығы булыуы, шуға өҫтәп, күпселек сәйәсмәндәрҙең дә күрәләтә күҙ буяуы хәҡиҡәти һүҙҙең, шулай уҡ яҙыусы һүҙенең дә бәҫен төшөрҙө.\nБыл бәлә, әлбиттә, кешелек цивилизацияһыныҡы. Әммә ул, ҡыҙғанысҡа ҡаршы, кешелектең рухи таянысы булған яҙыусыларҙы, шулай уҡ Башҡортостан яҙыусыларын да урап үтмәне. Был хаҡта, бәлки, кемдер анығыраҡ фекер йөрөтөр, хәлде анализлар, ә минең әйтәһе һүҙем икенсерәк юҫыҡта. Һанаулы ғына өс ай ваҡыт үтер ҙә китер, ҡышҡы буранлы, борма юлдар буйлап тағы баш ҡалаға йыйылырбыҙ. Тик яҙыусылар ҡорон буш һүҙ һөйләп һәм тыңлап, ярым йоҡоло хәлдә үткәрергә хаҡыбыҙ юҡ. Минең төҫмөрләүемсә, үтә лә мөһим мәсьәлә булып түбәндәгеләр тора:\n- Яҙыусылар берлеге власть өсөн көрәшә торған урын түгел. Яңғырауыҡлы булһа ла, ҡабатлайыҡ - яҙыусы рух һағында торған яугир. Тәрән борсолоу менән күпме яҙыусыларҙың сәйәси ҡорбан булғанын беләбеҙ. Был исемлеккә түрәлек өсөн көрәш ҡорбандары инмәй, әлбиттә.\n- Яҙыусылар берлегенең, уның ағзаларының мөһим бурысы - власть менән халыҡ араһын яҡынайтыу. Түрәләргә ҡаршы тороп, уларҙы тик тәнҡитләп кенә халҡыңа хеҙмәт итеп булмай. Вертикаль милли идея - ул бөгөнгө көн талабы. Яҙыусы, түрә, халыҡты өс кимәлдәге ҡатлам итеп ҡабул итеү - хата. Беҙ берҙәм булырға тейешбеҙ.\n- Яҙыусы - һүҙ оҫтаһы, шуға ла һүҙ менән үтә лә һаҡ эш итергә бурыслы. Яҙыусылар берлегенең һәр ағзаһы, һүҙ менән һаҡ эш иткән кеүек, бер-береһен дә һаҡларға һәм яҡларға бурыслы. Беҙҙең көс - берҙәмлектә.\n- Яҙыусыларҙың сираттағы етәксеһе итеп XXI быуат телен һәм холҡон, уның үҙенсәлеген, шулай уҡ милли менталитетты аңлаған һәм һаҡлаған шәхесте һайларға кәрәк. Беҙгә "көҙгө әтәстәр" кәрәкмәй.\nШулай итеп, бына шундай фекерҙәремде еткерергә булдым ҡәләмдәштәргә. "Киске Өфө" баҫмаһы майҙан бирә икән, әйҙәгеҙ, үҙебеҙҙең яҙыусы шөғөлө, вазифаһы, фиғеле тураһында, ойошмабыҙ эшен йәнләндереү, уны халҡыбыҙҙың рухи таянысына әйләндереү хаҡында фекер алышайыҡ.\nЯҙылған: 16.01.17 | Ҡаралған: 631


Спорт // Көрәш\nМиңә Башҡортостандың дзюдо көрәше буйынса паралимпия йыйылма командаһының быйылғы йылдағы беренсе күнекмәһендә булырға тура килде.\n- Спорт оҙайлы паузаларҙы яратмай. Көсөн тергеҙеү өсөн спортсыға интенсив тренировканан һуң өс көн дә етә. Бөгөн Яңы йыл каникулдарынан һуң беҙ юғары пульста күнекмәләр үткәрәбеҙ, - ти Рәсәйҙең атҡаҙанған тренеры Валентин Пегов.\n"Геркулес" олимпия резервындағы махсус балалар-үҫмерҙәр мәктәбенең тарыраҡ залында тиҫтәләгән дзюдосылар, шул иҫәптән өс ҡатын йүгереү, һикереү, шыуышыуҙы үҙ эсенә алған күнекмәләр башҡара. Айырыуса бында яурындарҙы яҙыуға иғтибар бирелә. Тренер күнекмәләрҙе цирк ритмында бер өҙлөкһөҙ алып бара.\nКөрәшселәрҙән тир аға, дзюдогаларҙы һығып алырға була, әммә егеттәр шунда уҡ һәр төрлө алымдар өҫтөндә эшләүгә күсә. Яҡшы дзодосыны үбеүҙәр менән генә тәрбиәләп булмай, тиҙәр бит. Шулай ҙа күнекмәләр мәлендә шаярыуға ла урын бар. Ауыртыуға бәйле алым башҡарыр алдынан "башты өҙә сабыу" командаһы яңғырай - был ваҡытта дзюдосы, билдәле бер алым башҡарып, аяҡтары менән көрәштәшен башын бушатыу, ҡаршы көрәшеү мөмкинлегененән мәхрүм итә.\n- Ҡурҡыттың! - тип ҡысҡырып өндәшә тренер, һәм көрәшсе аяғы менән алдатҡыс киҫкен хәрәкәт яһай.\nДзюдосыларҙың серҙәре етерлек. Был серҙәргә көрәшселәрҙе тәрбиәләнеүселәре - Башҡортостан дзюдосылары менән биш Паралимпиадала һәлмәк миҙалдар коллекцияһы алыуға өлгәшкән арҙаҡлы тренер Пегов өйрәтә. Дзюдо менән таныш булғандарға Афинала көмөш миҙал алған һәм Пекиндағы Паралимпиадала чемпион булған Олег Крецулдың исеме яҡшы таныш. 2009 йылда Олег Европа чемпионатында еңде, 2010 йылда 90 килограмм ауырлыҡ категорияһында донъя чемпионы булды. Уның әҙерлеге Лондондағы Паралимпиадала ҡатнашыуға йүнәлтелгән. Һәм уның быға тиклем дә томанлы Альбиондағы халыҡ-ара турнирҙарҙа ҡатнашҡаны булды.\nПеговтың ҡул аҫтында бөгөн үткән Паралимпиадалар еңеүселәре һәм призерҙары традицияларын дауам итәсәк спортсылар шөғөлләнә. Төркөмдә - ишетеү һәм күреү һәләтенә зыян килгән 2-се төркөм инвалидтары. Әммә улар барыһы ла бик яҡшы формала, һәм һәр сәләмәт көрәшсе лә бергә-бер көрәштә уларға ҡаршы сығырға тәүәккәлләмәҫ. Былтыр Валентин Алексеевичтың татыу компанияһы насар күреүсе спортсылар араһында ла, насар ишетеүселәр араһында ла дзюдо буйынса Рәсәй чемпионаттарында һәм кубоктарында еңде. Бер һүҙ менән әйткәндә, татамила беҙ - һис шикһеҙ лидерҙар.\nКүнегеүҙәр ваҡытында Өфөнән оҙон буйлы теремек Рөстәм Нәжметдинов көрәшкәндә үҙен ышаныслы тотоуы менән үҙенә йәлеп итә. Ул Францияла үткән донъя чемпионатының бронза миҙалын алған, шулай уҡ ике тапҡыр Рәсәй чемпионы. Икенсе талантлы дзюдосы Стәрле егете Ринат Ҡадиров 19 йәшендә уңыш баҫҡысы буйлап ауыр юлға сыға. Башҡортостан физик тәрбиә биреү институтының өсөнсө курс студенты үткән йылда Волга буйы федераль округы беренселегендә 90 килограмм ауырлыҡ категорияһындағы сәләмәт спортсылар араһында бронза миҙал ала, ә насар ишетеүселәр араһында Мәскәүҙә үткән Рәсәй чемпионатында уға тиңдәштәр табылмай. Ринат көҙөн Голландияла Европа чемпионатында сығыш яһарға әҙерләнә һәм Паралимпия уйындары кеүек үк дүрт йылға бер тапҡыр үткәрелгән Сурдолимпия уйындарына эләгергә хыяллана.\nСветлана Ғәниева тренировкаһын ышаныслы киҫкен манерала алып бара. Күреү һәләте менән проблемалары булған Өфө ҡыҙы 30 йәшендә дзюдоға килгән. Үткән ете йылда ул республика кубоктарында һәм беренселектәрендә бер генә еңмәгән. Светлананың багажында Германияла үткән халыҡ-ара турнирҙың бронза миҙалы, Венгриялағы Европа чемпионатының "көмөшө", Рәсәй чемпионаттарының алтын миҙалдары бар.\nОлег Зыковҡа яҙмыш илтифатлы булмаған. Ул дзюдо менән етелә уҡығанда шөғөлләнә башлай. Һәм шул уҡ йылда һаҡһыҙлығы арҡаһында күҙһеҙ ҡала. Ләкин көрәш дәрестәрен ташламай һәм 17 йәшендә мастер нормативын үтәй. Республика ярыштарында уңышлы сығыш яһағандан һуң Зыков республика йыйылма командаһына саҡырыу ала.\n- Миңә 44 йәш, - ти Олег, - әммә үҙемде 30 йәштәге ваҡытҡа ҡарағанда яҡшырам һиҙәм. Мин бер нисә йыл Күмертау ҡалаһында "Прометей" комплексы залында эшләнем. Әлеге ваҡытта тыуған еремдә - Көйөргәҙе районының Ермолаев ауылында йәшәйем һәм балалар-үҫмерҙәр спорт мәктәбендә дзюдо буйынса тренер-уҡытыусы булып эшләйем.\nВалентин Алексеевичты оҙаҡ йылдар беләм һәм, ул дзюдоны бар нескәлектәрендә белгән оҫта, халыҡ-ара турнирҙарҙа ҡатнашыу өсөн сыҙамлы, бирешмәҫ көрәшселәрҙе алдан күреп, һайлап ала белеүсе кеше, тип әйтергә теләйем. Миҫал өсөн, Канадала, асылда насар күреүселәр өсөн бәләкәй Паралимпиада кеүек булған Бөтә донъя уйындарында, Рәсәй йыйылма командаһы уның етәкселеге аҫтында Японияның бығаса еңелеү белмәгән татами оҫталарын финалда 3:2 иҫәбе менән еңде. Командаһының еңелеүенә күңеле тулған дзюдосы Рәсәй тренерының яурынына башын һалып иланы.\nӘммә бөгөн элекке ҡаҙаныштар иҫәпкә алынмай. Таҙа ҡағыҙ бите кеүек барыһы ла яңынан башлана. Төрлө илдәрҙең спортсылары Рәсәй дзюдосыларының үксәһенә баҫып килә. Пегов командаһы көрәшкә саҡырыуҙарын ҡабул итә һәм һәр ваҡыт татамиға Лондондағы Паралимпиаданы күҙ уңында тотоп сыға.


Мырҙаҡай тыпырҙығы » Табын\n09 января 2018 йыл | Мәҙәниәт һәм әҙәбиәт\n(Мәҡәләмде Сәйетбаба ауылының данлыҡлы бейеүсеһе Әсҡәт Исмәғил улы Фәхретдинов иҫтәлегенә арнайым).\nХалҡыбыҙ борон-борондан үҙенең, беренсенән, дәртле, шаян, икенсенән, һалмаҡ, һығылмалы, талғын бейеүҙәре менән дан тота. Милли мираҫын, рухи хазина байлыҡтарын быуындан-быуынға ҡәҙерләп һаҡлай һәм тапшыра килә. Бейеү – халыҡҡа боронғо йолаларыбыҙҙы, халыҡ ижадын бейеү теле менән ябай һәм оҫта итеп әйтеп биреү ул. Шуға ла бейеү сәнғәтен төплө генә аңлау өсөн, халыҡ ижадын яҡшы белергә кәрәк. Халыҡ моңо, йыры, бейеүе – улар сәнғәттең ҡабатланмаҫ ижад емештәре, иң юғары өлгөһө булып тора. Беҙҙең ауылдың үҙенең бейеү стиле – тыпырҙығы бар. Мәҫәлән, Толпар тыпырҙығы, Ҡаранйылға, Туғай һәм Яугилде тыпырҙыҡтары булыуы ла билдәле. Хәҙер был тыпырҙыҡтар онотолоп бара. Киске уйындар ойошторолмай, аулаҡтар бөттө.\nМәҡәләмдең геройы оҫта бейеүсе Әсҡәт Фәхретдинов Мәскәү өлкәһендә хеҙмәт итә һәм Александров исемендәге данлыҡлы бейеү ансамблендә 5 йыл бейей. Ауылына ҡайтҡас, йәштәрҙе бейеү алымдарына өйрәтеп, сығыштар ойошторҙо, ауылдың данын күтәрҙе. Уның тырышлығы менән һәүәҫкәр бейеүселәребеҙ лауреат, дипломант булдылар. 1960 йылда Стәрлетамаҡта уҙған фестивалдә уңышлы сығыш яһап, 12 райондан килгән бейеүселәр араһында 1-се урынды яулап, лауреат исемен алдылар. Әсҡәт үҙенсәлекле бик күп бейеүҙәр һалды, өҫтәүенә, оҫта ҡурайсы, өзләүсе лә ине. Ауыл халҡы уны һаман да онотмай, матур хәтирәләр менән иҫкә ала. Бөтә донъя фольклориадаһын ҡаршылау саралары сиктәрендә ауылдың Ололар ҡоро үҙебеҙҙең ерлектәге таланттарҙы халыҡҡа еткереү маҡсатында Әсҡәт бейеүсенең Хәтер кисәһен уҙғарыуға әҙерлекте башланы ла инде. Сәйетбаба мәҙәниәт йортоноң художество етәксеһе Гәүһәр Байбулдина был йәһәттән ең һыҙғанып эшкә тотондо.\nХалыҡ таланттары һәр төбәктә лә бар. Улар тураһында йәштәргә һөйләү, һәләтлеләрен сәнғәткә йәлеп итеү – беҙҙең мөҡәддәс бурысыбыҙ. Йоҡлап-мүкләнеп ятыу килешмәҫ, быуындар бәйләнешен юғалтмайыҡ. Бөтәһе лә үҙебеҙҙән тора.


Италияның именлек хеҙмәттәре тулы әҙерлеккә килтерелгән. Американың федераль тикшеренеү бюроһының террор ихтималлығы тураһында иҫкәртеүенән һуң рәсми Рим ошондай ҡарарға килгән. Ватиканда Изге Петр майҙанында металл эҙләүсе ҡоролмалар ҡуйылған, Рим һәм Миланда метрола поездар хәрәкәте туҡтаған.\nРәсәй оборона министрлығы Сүриәлә ИГИЛ төркөмсәһе һуғышсылары позицияларын һауанан утҡа тотоуҙы ике тапҡырға арттырған. Тактик авиациянан тыш стратегик ракета йөрөтөүселәр ҙә йәлеп ителгән. Террор төркөмөнөң боеприпастары һәм ҡоралы, техника һәм шартлатҡыс эшләү оҫтаханалары юҡ ителгән. Париждағы террор ғәмәлдәренән һуң Рәсәй, Франция һәм Ҡушма Штаттар Сүриәлә ИГИЛ төркөмсәһен көн һайын тиерлек утҡа тота.\nБыл видеола Ҡытайҙа 50 һыҙатлы юлда автомобиль тығыны төшөрөлгән. Был тығынға юл-транспорт фажиғәһе сәбәпсе түгел тип иҫкәртә видео авторҙары. Баҡтиһәң, Пекинға ингәндә водителдәргә мотлаҡ юл өсөн түләргә кәрәк икән. Терминалдар аҙ булғанлыҡтан бына ошондай тығындар барлыҡҡа килә.\nПланетологтар яңы планета барлыҡа килеүенә шаһит булған. Ул ер шарынан бик алыҫ та урынлашҡан. Шуға ҡарамаҫтан, ғалимдар уның газ һәм туҙанды һурыуын күрә алған. Шулай итеп, йыһанда тағы ла бер планета барлыҡҡа килде тип хәбәр итәләр планетологтар.\n20 ноября Бөгөн иртән Республиканың бер-нисә районында билдәһеҙ осоусы объект күргәндәр


Позднеевка (Миллерово районы) — Башҡорт Википедияһы\n48°51′12″ с. ш. 40°55′04″ в. д.HGЯO\nПозднеевка (Миллерово районы)\n841 кеше (2010)\nПозднеевка — Ростов өлкәһе Миллерово районынындағы ҡасаба. Ростов өлкәһе Криворожское ауыл биләмәһе составына инә.\n3.1 Октябрь революцияһынан һуң\n3.2 Бөйөк Ватан һуғышы\n3.3 Һуғыштан һуң\n4.1 Археологик ҡомартҡылар\nПозднеевка ҡасабаһы Ольховая йылғаһы янында урынлашҡан. Был йылға тарасов районы Белогорка ауылы янында Калитва йылғаһына ҡоя.\nЙылға аръяғы урамы,\nЙәшелсә баҡсаһы урамы,\nТау аҫты тыҡрығы,\nҺөйләүҙәр буйынса ауылда Поздеев фамилиялы пан йәшәгән. Уның хөрмәтенә ауылды Позднеевка тип атағандар («н» хәрефе өҫтәп). Унан һуң бында бай алпауыт ҡатын йәшәй. Уның йәшәү осоронда Позднеевкаға Украинанан, Екатеринославль ҡалаһынан кешеләр күсеп килә. Бай ҡатын уларға үҙ еренең көнсығыш өлөшөн бүлеп бирә, шунан ул утарҙы Весёловка тип, утар кешеләрен «бовтяктар» тип атайҙар. Позднеевка ҡасабаһы кешеләрен «позднеевкалылар», тип, ә йылға аръяғында йәшәгәндәрен — «бочандар» тип атағандар. Һуңғараҡ был ҡушаматтар онотолған һәм ҡулланыуҙан сыҡҡан.\nОктябрь революцияһынан һуң[үҙгәртергә | вики-тексты үҙгәртергә]\nҠасабала Михаил Архангел сиркәүе бар. Ул 1890 йылда Иерусалим сиркәүенә оҡшатып төҙөлгән\nМиллерово районы Позднеевка утары янында бер нисә иҫтәлекле урын — археология ҡомартҡылары бар. Улар «Рәсәй Федерацияһы халыҡтары мәҙәни мираҫы (тарих һәм мәҙәниәт һәйкәле) тураһындағы» 25.06.2002 Федераль закондың 73-ФЗ ҡарарына һәм 25.06.2002 «Ростов өлкәһе халыҡтары мәҙәни мираҫы (тарих һәм мәҙәниәт һәйкәле) тураһындағы» Ростов өлкәһе Дәүләт башлығы 178-ЗС ҡарарына ярашлы рәүештә дәүләт тарафынан һаҡлауға алынған.\nҠурған «Позднеевка YII». Позднеевка ҡасабаһынан төньяҡ-көнбайышта 0,2 км алыҫлыҡта тора.\nҠурған төркөмө «Позднеевка I» (3 ҡурған). Позднеевка ҡасабаһынан 2,2 км алыҫлыҡта тора.\nҠурған төркөмө «Позднеевка II» (7 ҡурған). Позднеевка ҡасабаһынан көньяҡ-көнсығышта 1,0 км алыҫлыҡта тора.\nҠурған төркөмө «Позднеевка III» (5 ҡурған). Позднеевка ҡасабаһынан төньяҡ-көнсығышта 2,0 км алыҫлыҡта тора.\nҠурған төркөмө «Позднеевка IY» (3 ҡурған). Позднеевка ҡасабаһынан төньяҡ-көнсығыштараҡ 3,0 км алыҫлыҡта тора.\nҠурған төркөмө «Позднеевка Y» 2 ҡурған. Позднеевка ҡасабаһынан төньяҡ-көнбайыштараҡ 2,3 км алыҫлыҡта тора.\n↑ 1,0 1,1 Итоги Всероссийской переписи населения 2010 года. Том 1. Численность и размещение населения Ростовской области\nhttps://ba.wikipedia.org/w/index.php?title=Позднеевка_(Миллерово_районы)&oldid=687662 ҡабул ителгән\nБыл бит һуңғы тапҡыр 18:13 14 май 2017 үҙгәртелгән.


12 апрелдән автогражданлыҡ яуаплылығын мотлаҡ страховкалау полисына хаҡ арта\nБөгөндән Рәсәйҙең 11 төбәгендә төбәк коэффициенты күтәрелә, 11-ендә киреһенсә түбәнәйә. Башҡортостанда ул үҙгәрешһеҙ. Хаҡтар күтәрелгәнсе автоһәүәҫкәрҙәр полис алып ҡалырға уйлаймы - страховка компанияларында һыу буйы сират. Ә компанияларҙың күбеһе страховкалауҙан баш тарта. Улар хаҡ артыуын көтәме?\nАвтогражданлыҡ яуаплылығын мотлаҡ страховкалау полисы кәрәкме. Уға ҡушып ғүмереңде тағы бер тапҡыр страховкала. Юҡһа, полистың хаҡына тимер атты ғына түгел, кешенең һаулығын да бәлә-ҡазанан һаҡлау суммаһы индерелгән бит. Өҫтәмә хеҙмәт бәйләү - кешеләрҙең һаулығын страховкалауҙан бигерәк, нервыларын ҡаҡшата. Быныһы бер. Икенсеһе, страховка компанияларында ҡапыл бланктар бөтә лә ҡуя. Районда йәшәгән водителдәр полис артынан икенсе төбәккә барырға мәжбүр була.\nБерәүҙәр ат хаҡына менгән ҡағыҙҙы икенсе районда барып тапһа, икенселәр ай буйы кәләшенең машинаһында йөрөгән. Күгәрсен районында урынлашҡан «Росгосстрах» компанияһы филиалында быға тиклем күҙәтелмәгән йәнлелек. Һыу буйы сират.\nӘ полисҡа хаҡ былай ҙа артҡандан арта! Былтыр 11 октябрҙән юл-транспорт ваҡиғаһында милеккә килгән зыянды ҡаплау өсөн иң юғары хаҡ 120 меңдән 400 мең һумға күтәрелгәйне. Һөҙөмтәлә полистың хаҡы утыҙ процентҡа тиклем артты. Быйыл 1 апрелдән был өлкәлә тағы үҙгәрештәр бар. Рәсәйҙең 11 төбәгендә төбәк коэффициенты күтәрелә, 11-ендә киреһенсә түбәнәйә. Башҡортостанда ул үҙгәрешһеҙ ҡала. Ә 12 апрелдән Рәсәйҙә автогражданлыҡ яуаплылығын мотлаҡ страховкалау ҡиммәтләнә. Был юлы тимер атта йөрөүселәрҙең ғүмерен страховкалауға хаҡ өҫтәйҙәр. Ул 160 мең һумдан 500 мең һумға тиклем күтәрелә.\nАлександр Свинухов, страховка компанияһының бүлек етәксеһе: «Долларға хаҡ менән еңел автомобилдәрҙең запас частәре лә ҡиммәтләнде. Ул база коэффициенты үҙгәрешенә килтерҙе. Автогражданлыҡ яуаплылығын мотлаҡ страховкалау ике этапта үтә. Закон 12 апрелдә үҙ көсөнә инә. Еңел автомобилде страховкалауҙың хаҡы алтмыш процентҡа тиклем арта».\nӨҫтәмә хеҙмәткә әйләнеп ҡайтҡанда, уның кәкре ҡайынға терәү икәнлеген аңлағандар прокуратураға ла мөрәжәғәт итеп ҡараған.\nАвтогражданлыҡ яуаплылығын мотлаҡ страховкалауҙа закон боҙғаны өсөн Росгосстрах компанияһы Пенза өлкәһендә миллион һумлыҡ штраф түләргә тейешлеге хаҡында монополияға ҡаршы федераль хеҙмәт ҡарар сығарғайны. Хәйер, был диңгеҙҙәге бер тамсылай ғына.


2020 йылда беҙҙе ниндәй үҙгәрештәр көтә?\n23 Декабрь 2019, 19:10\nБилдәле, һәр кемебеҙ Яңы йылдан ниндәйҙер мөғжизә көтә, уға ҙур өмөттәр бағлай, уй-ниәттәренең тормошҡа ашыуын теләй. Әммә шул уҡ ваҡытта халыҡ барлыҡ нәмәгә хаҡтарҙың артыуын да ниндәйҙер хәүеф менән көтә, быныһы инде берәүгә лә сер түгел. Нисек кенә ауыр булмаһын, бындай үҙгәрештәргә беҙ күнегеп тә бөткәнбеҙ инде. 2020 йылда ла хаҡтар артыуын дауам итәсәк. Улар нимәгә күтәреләсәк?\nАҙыҡ-түлеккә хаҡ арта\nДөрөҫөн генә әйткәндә, иң кәрәкле нәмәгә – аҙыҡ-түлеккә хаҡтың йылына бер нисә тапҡыр артыуына күнегеп тә бөткәнбеҙ инде. Был тәңгәлдә хаҡтарҙың күтәрелеүе илдә быйыл уҡ башланды: аҡ икмәккә -7,7, ҡара икмәккә 9,6 процентҡа артты. Киләһе йыл башынан икмәк тағы ла ҡыйбатланасаҡ. Быны эксперттар игендең, ондоң, электр энергияһының хаҡы артыуы менән аңлата.\nШул уҡ ваҡытта быйыл ярмаға һәм ҡуҙаҡлыларға хаҡ 14,8 процентҡа артты. Хәҙер инде эксперттар ҡарабойҙай ярмаһының ҡыйбатланыуын көтә – был әлеге культура сәсеүлектәренең ҡыҫҡарыуы менән аңлатыла.\nДөйөм алғанда, 2019 йылда аҙыҡ-түлек 1,7 процентҡа ҡиммәтләнде. Яңы йылдан инде ул тағы ла күтәреләсәк. Атап әйткәндә, шәкәргә – 5, шоколад менән кәнфиткә – 6, ҡош итенә һәм йомортҡаға – 12, печеньеға 7 процентҡа артыуы көтөлә. 1 ноябрҙән электрон ветеринар сертификат ғәмәлгә индерелеү менән бәйле, киләһе йылдан һөт продукцияһына ла 10 процентҡа ҡыйбатлана.


Был аҙнала Башҡортостан мәктәптәрендә сығарылыш кисәләре үтә // Йәмғиәт | новости башинформ.рф\n8:50, 20 июня 2018 Йәмғиәт\nБыл аҙнала Башҡортостан мәктәптәрендә сығарылыш кисәләре үтә Фото: Олег Яровиков\nӨФӨ, 2018 йыл, 20 июнь. /«Башинформ» мәғлүмәт агентлығы, Эльмира Сабирова/.\nМәктәпте тамамлаусылар тормошонда иң көтөп алған ваҡиғаға тиклем ни бары өс көн ҡалды. Белем алыу тураһында аттестация тапшырыу тантанаһы 9-сы һәм 11-се класты тамамлаусылар өсөн 23-26 июндә үтә.\nСығарылыш кисәләре ғәҙәттәгесә уҡыу йорттарында, шулай уҡ мәктәптән ситтә лә уҙа: мәҫәлән, мәҙәниәт учреждениеларында. Ул тамаша залында урындар етмәү йәки уның ғөмүмән булмауы менән бәйле. Сығарылыш кисәләрен уҙғарған саҡта бөтә ерҙә лә хәүефһеҙлек саралары көсәйтелә.\nБашҡортостан Мәғариф министрлығы мәғлүмәттәре буйынса, 2018 йылда сығарылыш кисәләре 18 меңдән ашыу 11-се һәм 42,6 мең туғыҙынсы класты тамамлаусылар өсөн була.\nТеги: сығарылыш кисәләре


БР мосолмандары Диниә назаратының йәштәр бүлеге ярҙамында 20 ғаилә ҡоролған // Йәмғиәт | новости башинформ.рф\nБР мосолмандары Диниә назаратының йәштәр бүлеге ярҙамында 20 ғаилә ҡоролған\n10:20, 7 июля 2011 Йәмғиәт\nБашҡортостан Республикаһы мосолмандары Диниә назаратының Йәштәр бүлеге ярҙамында 20 ғаилә барлыҡҡа килде, тип хәбәр итте бүлек етәксеһе Айнур Арсланов.\nЙәштәр бүлеге хеҙмәткәрҙәре егеттәр һәм ҡыҙҙарға шәхси мәғлүмәттәрен тултырыу өсөн анкеталар әҙерләй. Бынан һуң осрашыуҙар, бергәләп сәй эсеү, саф һауала йөрөү, мәҙәни һәм спорт саралары ойошторола, был арала йәш мосолмандар таныша, аралаша һәм һөҙөмтәлә ғаилә ҡора.\n— Беҙҙең танышыу клубының бер йыл эшләү дәүерендә 500-гә яҡын йәштәр анкета тултырҙы, — ти Айнур Арсланов. – Беҙҙең иҫәптә 20-нән ашыу никах бар. Хәҙер йәш ғаиләләрҙең күбеһе сабый көтә.\nАйнур хәҙрәттең әйтеүенсә, кисә лә ул йәштәргә никах уҡыған. Бик йыш йәштәрҙе БР мосолмандары Диниә назараты рәйесе мөфтөй Нурмөхәмәт Ниғмәтуллин да никахлаштыра.\n— Беҙ никах үткәрәбеҙ, һәм барыһы ла шәриғәт ҡанундары буйынса эшләнә, — тип билдәләне ул. – Ғаиләләрҙең барыһы ла никахын мотлаҡ рәүештә ЗАГС-та теркәй.\nТеги: йәш ғаиләләр, дин


Өс көнлөк осрашыу тамам\nБөгөн Өфөлә хәүефһеҙлек мәсьәләләрен көйләгән яуаплы вәкилдәрҙең Х халыҡ-ара осрашыуы тамамланды. Унда глобаль һәм төбәк хәүефһеҙлеге мәсьәләләре тикшерелде. Осрашыу тамамланғандан һуң Рәсәйҙең Именлек советы секретары Николай Патрушев журналистар менән аралашты.\n– Өс көн дауамында беҙ халыҡ-ара һәм төбәк хәүефһеҙлеге мәсьәләләрен ике һәм күп яҡлы осрашыуҙарҙа ҡараныҡ. Рәсәй яғынан Федераль Именлек хеҙмәте, Эске эштәр министрлығы, Ҡораллы көстәр министрлығы, Тышҡы разведка хеҙмәте, Рәсәй оборонаһы вәкилдәре ҡатнашты. Именлек хеҙмәте аппараты етәкселеге 80-дән ашыу осрашыу уҙғарҙы. Рәсәй делегацияһының башҡа ағзалары тағы ла 40-лап осрашыу барышында килешеүҙәргә, меморандумдарға ҡул ҡуйыуға өлгәште, – тине ул.\nШулай уҡ Именлек советы секретары сараны ойоштороуға булышлыҡ иткән өсөн Башҡортостан Башлығы вазифаһын башҡарыусы Радий Хәбировҡа рәхмәт белдерҙе.\nОлег Яровиков фотоһы


Хихон — Башҡорт Википедияһы\nХихон (исп.Gijón [xiˈxon], астура. Xixón [ʃiˈʃon]) — яр буйы сәнәғәте ҡалаһы һәм Астурияла муниципалитет, Испания. Испанияның иң ҙур порттарының береһе. Хихондың халҡы 280 000 кеше тәшкил итә.\nLua хатаһы: expandTemplate: template "lang-ast" does not exist.\ngijonés һәм gijonesa\nСуверенное консульство Астурии и Леона[d]\nmayor of Gijón[d]\nAna González Rodríguez[d]\n271 717 кеше (2020)\nАльбукерке[d], Тиндуф[d], Гавана[d], Ньор[d], Новороссийск, Пуэрто-Вальярта[d], Смара[d] һәм Санта-Текла[d]\nЭль Молинон[d], Hipódromo de Las Mestas[d] һәм Palacio de Deportes de Gijón[d]\nКорвера-де-Астуриас[d], Льянера[d], Карреньо[d], Сьеро[d], Сарьего[d] һәм Вильявисьоса[d]\n33201–33213 һәм 33200\nКешеләр Хихон районында борондан төпләнгән. Иртә урта быуат текстарында ҡала «Хихия (Gigia)» исеме аҫтында телгә алына. Был мөһим провинциаль рим ҡалаһы булған. Атамаһы башта ҙур булмаған ярымутрауға ҡарата ҡулланылған, хәҙерге ваҡытта (Cimadevilla) һүҙмә-һүҙ «үрге ауыл» тигәнде аңлата, ике пляж араһында ята, пляждарҙың береһе бөгөн рекреацион портҡа эйә. Испанияның төньяғында урынлашҡан төп порттарҙың береһе El Musel тип атала.\nҠала Астурия яры буйы үҙәгендә урынлашҡан, диңгеҙ кимәленән бейеклеге 513 м (Martin San Picu) һәм 672 м тиклем (de los Cuatro Jueces Peña), көнбайышта Карреньо менән, көнсығышта Вильявисиосоа, ә көньяҡта Сиеро һәм Льянера менән сиктәш.\nХихондың өлөшө Симадевилл ярымутрауында урынлашҡан, ул Сан-Лоренцо пляжын һәм көнсығышта йәнәш торған кварталдарҙы Пониенте һәм Арбеял пляждарынан, көнбайышта док һәм порттан айыра. Алыҫ түгел ерҙә башҡа ҙур астурия ҡалалары — Овьедо (28 км) һәм Авилес (26 км) урынлашҡан.\nКлиматы атлантик, йәй үҙенең ҡояшлы ла, болот ла көндәре менән йылы. Ҡыштар уртаса, елле һәм ямғырлы, ҡайһы берҙә ҡар яуа. Дымлылыҡ бик юғары.\nВолынка музейы (de la Gaita Museo The)\nСауҙа йәйәүлеләр урамы Коррида (Corrida)\nРевильяхихедо һарайы (Revillagigedo) — Халыҡ-ара сәнғәт үҙәге.\nАстурия гуманисы һәм сәйәсмәне Ховельянос музейы (de Jovellanos)\nБархола хәҙерге заман сәнғәте музейы (Barjola)\nНовороссийск, Рәсәй, 1986 йыл\nСайт мэрии Хихона на русском языке\nДиңгеҙҙән ҡала панорамаһы\nhttps://ba.wikipedia.org/w/index.php?title=Хихон&oldid=860471 ҡабул ителгән\nПоследний раз редактировалась 16 ғинуар 2019 в 09:16\nБыл бит һуңғы тапҡыр 09:16 16 ғинуар 2019 үҙгәртелгән.


«Киске Өфө» гәзитенең сайты - КЕМ УЛ СОЛТАНМӘХМҮТ ЮЛДАШЕВ? - 2022 - Мәҡәләләр\nКүптән түгел ҡулыма Мифтахетдин Аҡмулла тураһында ике ҡыҙыҡлы мәҡәлә килеп эләкте. Шағирҙың тыуыуына 190 йыл тулған көндәрҙә ошо хаҡта гәзит уҡыусылар менән дә бүлешке килә. Улар икеһе лә уҙған быуаттың 20-се йылдарында "Башҡортостан" гәзитендә баҫылған. Тәүгеһе 1924 йылда. Авторы - Сәғит Мерәсов. 1926 йылдың 26 авгусында баҫылғанының авторы Дауыт Юлтый. Тәүгеһе Мифтахетдин Аҡмулланың биографияһы хаҡында ҡиммәтле генә мәғлүмәттәр бирә. Икенсеһе асыҡ хат рәүешендә яҙылған.\nСәғит Мерәсовтың мәҡәләһендә Аҡмулланың әлегә аҙ билдәле шиғыры баҫылған:\nОло тип әйткән түрәң муллаң - әрәмтамаҡ,\nКүңеле ҡара, үҙе ала, ирене ялаҡ.\nТоғро һүҙҙе әйтһәк, аттай сығынлай,\nДау тиһәң, арыҡ аты китә сабып.\nЙөрәккә түҙмәй әйтәм был һүҙҙәрҙе\nҺеҙҙәй ҡасҡыр йөрәгемде яралаған.\nЙыһанда тоғролоҡ һәм дә хаҡлыҡ\nҺаман шулай йөрөрмө тапталмай?\nВатылғас таш йөрәклек, аҡһөйәклек\nФәҡир халыҡтар ҙа бер шатланырмы?\nБыл шиғырҙың һуңғы дүрт юлы Әхәт Вилданов тарафынан төҙөлгән "Аҡмулла. Шиғырҙар" китабында донъя күрә. Ә тәүге алты юлы Аҡмулланың шиғырҙары араһында әле булһа ла осрамай. Бынан тыш, Сәғит Мерәсов: "Аҡмулла башҡорт старшинаһы Буранғолдоң ҡушыуы буйынса 1895 йылдың 8 октябрендә Миәс менән Һарыҫлан ауылы араһында Ғәфиәт һәм Дәүли тигән башҡорттар тарафынан үлтерелә", - тигән мәғлүмәт тә бирә.\nӘ бына Дауыт Юлтый мәҡәләһе шуныһы менән ҡыҙыҡ. Унда Аҡмулла менән яҡын таныш булған Солтанмөхәмәт тигән кеше хаҡында һүҙ бара. Мәҡәләне тулыһынса бирәм.\n"Ошо көндә минең тарафтан мәшһүр башҡорт шағиры Аҡмулланың шиғырҙары һәм тәржемәи хәленә бәйле материалдары йыйылып ята. Уның тураһында беренсе сыҡҡан мәжмүғәһендәге (Барый Батталдың һүҙ башы менән) шиғырҙары һәм "Үрнәк" матбуғаһында Ҡаҙанда, Мәржәни мәрҫиәһе менән бергә сығарылған икенсе нәшеренән башҡа баҫылған әйберҙәре юҡ. Тәржемәи хәленә бәйле материалдарҙан Риза Фәхретдиндең "Аҫар"ы һәм "Шура" журналында баҫылған, Хәсән Ғәли, шулай уҡ Сәғит аға Мерәҫовтың бәғзе бер яҙма әйберләренән башҡа бер нәмә лә юҡ. Ул материалдарға ҡарағанда, Аҡмулланың тыуған йылы, айы, көнө лә асыҡ билдәле түгел. Аҡмулла тураһында материалдары булған кешеләрҙән (шиғыр, парсалары, тәржемәи хәленә ҡағылышлы материалдары, иҫтәлектәре, хаттары, ҡулъяҙмалары һаҡланған булһалар) уларҙы миңә ебәреүҙәрен йәки белдереүҙәрен һорайым. Тарихи ҡиммәте булған материалдарға хаҡ та түләрбеҙ. Ваҡыты менән төрөк матбуғатында ла Аҡмулла тураһында әҙәби баһалар ҡуйылған мәҡәләләр баҫылыуы ишетелә. Шуны ла әйтеп үтергә кәрәк: Тамъян - Ҡатай кантоны Ташбулат ауылының Солтанмөхәмәт тигән кешеһенең Троицкиҙа Аҡмулла менән күп йылдар бергә тороуон һәм уның тураһында күп кенә хәтирәләр һәм шиғырҙарын белеүен һөйләйҙәр. Солтанмөхәмәт бабанан ул турала хәтирәһен яҙып ебәреүен айырым рәүештә һорайбыҙ.\nАдрес: Уфа, "Башкнига" Дауыт Юлтый".\nБилдәле булыуынса, Дауыт Юлтый 1925-1926 йылдарҙа Мәскәүҙә СССР халыҡтарының үҙәк нәшриәтендәге милли әҙәбиәт секцияһында эшләй. Ошо секция бөгөнгө көндә ҡиммәте баһалап бөткөһөҙ булған ике китапты баҫтырып сығара. Тәүгеһе, 1925 йылда, Ш. Бабичтың шиғырҙары, икенсеһе Хәбибулла Ғәбитовтың "Ынйыҡай менән Юлдыҡай" шиғри драмаһы. Мәҡәләлә Д. Юлтыйҙың башҡорт шағиры Аҡмулланың шиғырҙары һәм тәржемәи хәленә бәйле материалдар йыйыуын, артабан, ихтимал, китап итеп баҫтырыу маҡсаты менән эш итеүе билдәләнә.\nАсыҡ хатта "Тамъян - Ҡатай кантоны Ташбулат ауылының Солтанмөхәмәт тигән гражданиндың Троицкиҙа Аҡмулла менән күп йылдар бергә тороуон һәм уның тураһында күп кенә хәтирәләр һәм шиғырҙарын белеүен һөйләйҙәр" тигән һөйләм бар. Хәҙерге Әбйәлил районының Ташбулат ауылында йәшәгән Солтанмөхәмәт бабай кем ул?\nБыл һорау менән мин Әбйәлил районының Күсем ауылында йәшәүсе курсташым, билдәле шағирә Зөлфирә Ҡарағужина-Моратшинаға мөрәжәғәт иттем. Күсем ауылы Ташбулат ауыл советына ҡарай, йәнә лә Зөлфирә Фәрит ҡыҙы хәҙер күп йылдар инде тыуған ауылы һәм Ташбулат ауылы халҡы менән шул төбәктең тарихына, шәхестәренә бәйле бик матур саралар үткәрә. Ул миңә Солтанмөхәмәт тигән кеше тураһында беренсе тапҡыр ишетеүен, ә бына Троицкиҙа уҡып ҡайтып, аҙаҡ оҙаҡ йылдар Күсем ауылында мулла булып торған Солтанмәхмүт Юлдашев тигән кеше йәшәгәнлеге хаҡында әйтте. Исемдәренең яңғырашы оҡшаған, әлбиттә, тик Д.Юлтый "Солтанмөхәмәт" тип яҙа. Яңылыштымы, әллә икеһе ике кешеме? Бәлки, ағалы-ҡустылы Юлдашевтарҙыр?\nСолтанмәхмүт Юлдашев - репрессия ҡорбаны. Һорауға яуап эҙләп, мин уның енәйәт эшен өйрәндем. Документта тыуған йылы 1871 йылдың аҙағы, яңы стиль менән 1872 йылдың башы, тип күрһәтелгән. Әбйәлил районының Күсем ауылынан. 1900 йылдан ошо ауылда мулла булып тора. Һөнәре - игенсе һәм мулла. Фирҡәһеҙ. Белемле - Троицкиҙа мәҙрәсә тамамлаған. Ғаиләһендә алты кеше. Урта хәлле: ике өйө, бер келәте һәм бер мунсаһы бар. Бынан тыш, дүрт бейә бәйләй, бер ҡонан, өс һыйыр тота.\nБеренсе тапҡыр 1930 йылдың 5 мартында ҡулға алына. Өс айҙан, 5 июнь көнө енәйәт кодексының 58-10 статьяһы буйынса биш йылға хөкөм ителә. Сәбәбе: колхоз төҙөүгә ҡаршы агитация алып барыу һәм хөкүмәттең халыҡтан көсләп иген йыйыуына ҡаршылыҡ күрһәтеү.\n1930 йылдың 13 февралендә Ташбулат ауылында ҙур йыйылыш үтә. Йыйылышта Ташбулат һәм Күсем ауылдары халҡы ҡатнаша. Көн тәртибенә халыҡтан иген йыйыуҙы ойоштороу һәм колхоз төҙөү эшен яйға һалыу кеүек мөһим мәсьәләләр ҡуйыла. Йыйылышта ауыл муллаһы Солтанмәхмүт Юлдашев: "Халыҡта иген юҡ. Әгәр ҙә бер генә бөртөк бойҙай тапһағыҙ ҙа, башымды киҫергә бирәм", - тип ҡаршы сыға. Ауыл халҡы үҙ малы менән колхозға инергә тейешле тигән өгөтләүҙәр башланғас, С. Юлдашев тағы ла һүҙ ала һәм шаяртыу ҡатыш: "Колхозға ингән кешеләрҙең ҡатындарына Африканан кешеләр килтереп ҡушалар. Колхоздың нәҫелен яҡшыртыу өсөн", - тип хәбәр ташлай. Башҡорт телендә латин хәрефтәре менән яҙылған хөкөм ҡарарында тап шулай тип яҙылған.\nУның авторитеты, уҡымышлы булыуы үҙ эшен эшләй. Ауылдаштары колхозға инеүҙән баш тарта. С. Юлдашевты ауылдаштарынан айырып, төрмәгә оҙатыуҙан башҡа әмәл ҡалмай. Икенсе тапҡыр 1937 йылдың 3 декабрендә ҡулға алына һәм алты көндән: "Муса Мортазин менән бәйләнештә булып, йәшерен йыйылыштарҙа совет власына ҡаршы көрәш ойоштороу мәсьәләләрен күтәрә. Колхозды юҡҡа сығарыу өсөн агитациялар алып бара. Һуғыш башланасағы һәм совет власының юҡҡа сығыуы хаҡында хәбәрҙәр тарата",- тигән ғәйепләү менән хөкөм ҡарары сығарыла. Белорет ҡалаһының төрмәһендә 9 декабрҙән 10 декабргә ҡарай төндә атыла. Енәйәт эшендә ике исем күрһәтелгән. Енәйәт эше Солтанмәхмүт Юлдашевҡа ҡарата асылған булһа, хөкөм ҡарары Солтанмөхәмәт Юлдашевҡа ҡарата сығарылған. Шуға күрә, Дауыт Юлтый мәҡәләһендә телгә алған Солтанмөхәмәт шул уҡ Солтанмәхмүт Юлдашев булып сығыуына хәҙер шик юҡ.\nСолтанмәхмүт (Солтанмөхәмәт) Юлдашев, ысынлап та, енәйәт эшендә яҙылғанса, Муса Мортазин менән яҡын аралаша. 1919 йылдың ҡышында М. Мортазин полкында башта аҡтарға, аҙаҡ ҡыҙылдарға ҡаршы һуғыша. 1936 йылдың авгусында Муса Мортазин ике аҙна самаһы бер туған бажаһы (ҡатындары бер туған була - С.Г.) Ташбулат ауылы уҡытыусыһы Ситдиҡов Харунда ҡунаҡта булып китә. Үҙенең элекке яуҙаштары менән, тәү сиратта, Солтанмәхмүт Юлдашев менән дә осраша. Муса Мортазиндың яуҙашы, Мифтахетдин Аҡмулла менән күп йылдар бергә Троицкиҙа йәшәгән Солтанмәхмүт (Солтанмөхәмәт) Юлдашев хаҡында киләсәктә ваҡытлы матбуғатта тағы ла һүҙ булыр, тигән ышаныс бар.\nӨфө дәүләт сәнғәт институты доценты.\nЯҙылған: 11.01.22 | Ҡаралған: 190


Рәсәй гражданлығы алыу тәртибе һәм шарттары\nРәсәй сит ил гражданлығын алыу мөмкинлеге тураһында күп уйланам. Был процесс даими индерелгән күп һанлы үҙгәрештәр, процедура ябайлашты йүнәлтелгән. Ҡайһы бер кешене файҙаланыу мөмкин түгел гражданлығын алыу процедураһын ябайлаштырыу, билдәле бер талаптарға һәм шарттарға яуап бирергә тейеш, ләкин улар. Һеҙ аңлайһы, нисек һәм ҡайҙа мөрәжәғәт итергә, ниндәй документтар талап ителә һәм ғәмәлдә граждандар әҙерләү. Һәр сит ил, рәсәй федерацияһы гражданлығына эйә, төрлө мөмкинлектәр таянырға мөмкин. Был киләһе ингән: бер нисә программа Бар, уның тырышлығы менән минималь рф гражданлығын алырға мөмкинлек бирәсәк, тик, сит илгә билдәле бер талаптарға яуап бирергә тейеш. Һәр сит ил белергә тейеш, тип был рәсәй федерацияһы гражданлығын алыу өсөн билдәле бер шарттарҙа ғына мөмкин булды. Был табар веский сәбәптәре булыуы мөмкин түгел тип иҫәпләнгән. Бер нисә ысулы бар нигеҙҙә тормошҡа ашырыуға бәйле рәсәй федерацияһы гражданлығы булырға мөмкин: бирелгән рәсәй гражданлығынан баш тартыу, шулай булырға тейеш, тип ФМС өсөн махсус ғариза бирергә кәрәк. Ирекле булып тороуҙан баш тартыуы, шуға күрә кешенең, мәжбүр итмәйенсә гражданлығынан баш тартырға мәжбүр итә алмай. Башҡа илдең һәр гражданы рәсәй федерацияһы гражданы булыу мөмкинлегенә эйә булды. Был рәсәй гражданлығы алыу процедураһы дөрөҫ ҡараш кәрәк. Шунда уны эҙмә-эҙлекле бер нисә этапта башҡара. Реаль ваҡытта бөтә ғәмәлгә ашырылырға тейеш. Шулай итеп, оҙайлы процесс ярайһы, сөнки документтарҙы тапшырыу ваҡыты бер йылдан кәм булмаҫҡа тейеш гражданлығы менән үтә. Күп һанлы документтар әҙерләү һәм рәсәй гражданлығы хәрәкәттең эҙмә-эҙлекле үтәү талап итә. Стандарт схема буйынса башҡарыу процесын ябайлаштырыу буйынса рәсәй федерацияһы гражданлығын алыу йәки булыуы мөмкин. Рәсәй гражданлығын ябайлаштырылған буйынса махсус программа ғына алырға рөхсәт ителә. Ватандаштарыбыҙға күсеп, уларҙың үҙ эсенә ала. Был ваҡытта күпкә ҡыҫҡартыу шарттар күп, улар гражданлығын алыуға тотонорға тура килә. Процедуралар талап стандартҡа ярашлы, рәсәйҙә йәшәү өсөн рәсәй федерацияһы резиденттары менән заявитель биш йылдан да кәм түгел. Шулай уҡ был баланың рәсәй гражданлығы принципҡа нигеҙләнә. Бынан тыш, талаптар: алты ай эсендә мөрәжәғәт итергә документ ғәмәлгә срогы тамамланғанға тиклем рәсәй гражданлығы алыу өсөн паспорт кәрәк. Тик шул уҡ ваҡытта өлкәндәр һәм процесын мөмкин.\nБала ата-әсә йәки опекун ашырыу өсөн процестарға. Был процесы өсөн уңайлы ғына кешегә, башҡа ватандаштары программа талаптарына тап килгән йәки уларҙы программаға күсте. Рәсәй гражданлығы алыу өсөн улар күпкә ябайлаштырылған. Процестарҙы документтар әҙерләү талап күп түгел һәм күп ваҡытты алмай. Был процедураларҙы ябайлаштырыу өсөн билдәле бер категорияһын ғына ҡуллана ала. Шул иҫәптән сит ил шарттарын иҫәпкә алып, улар: билдәләү өсөн, тора бармы сит ил тиҙләтелгән процедураһын файҙаланып, аныҡ, тәжрибәһе менән юристар консультацияһын тәҡдим ителә. Ҡағиҙә булараҡ, был схемаларҙы ҡулланыу мөмкин бдб сыҡманы, сөнки рус телен йөрөтөүселәр булып тора. Комиссия үткәндән һуң был статусын биреү, шулай уҡ яҙма формала һынау үтә. Бынан тыш, бындай мөмкинлек башҡа кешегә билдәле бер шарттар тәҡдим иткән. Рәсәй гражданлығын ябайлаштырылған тәртиптә ҡабул итеүгә хоҡуғы бирелгән. юғарыла сит ил кешеләренә рәсәй гражданлығын ябайлаштырылған процедураларҙы файҙаланып алыу мөмкинлегенә эйә.\nӘгәр сит ил кешеһе өсөн был мөмкин түгел\nябай схема ҡулланып, уны эҙмә-эҙлекле этаптар стандарт тура килгән процедура башҡарыу. Һәр этаптың үҙ нюанс бар, шуға күрә был процесс ентекле анализлау мөһим ҡағиҙә. Визаһы булған сит ил паспорты йәки киҫешкән сиге булырға тейеш. Ил халҡы түгел, улар таможня союзы ағзаһы булып тора, эске паспорт кәрәк. Киләһе көндән 7 көн эсендә илдән килгән менән, үҙе иҫегеҙгә килгән мигранттар тураһында фмс тейеш. Әгәр һеҙгә йәки ҡуртымға фатир тороп ҡала


Борай районында көслө дауылдан һуң электр уты тергеҙелде\nШулай уҡ йорттарҙың ҡыйығын ремонтлау буйынса ла әүҙем эш алып барыла.\nКисә Шабай ауылында теркәлгән тәбиғәт ғәрәсәте һөҙөмтәһендә 39 торлаҡ йорттоң ҡыйығы емерелә, ағас һәм ҡоймалар ҡолай, ауыл тулыһынса утһыҙ ҡала. Бынан тыш, клуб менән мәктәпкә лә ҙур зыян килә. Бәхеткә, урындағы балалар йорто тәрбиәләнеүселәре был ваҡытта йәйге лагерға киткән була. Юғиһә, тәбиғәт ғәрәсәтенең ниндәй фажиғәгә килтереү ихтималлығын уйлауы ла ҡыйын, ти халыҡ.\nИң мөһиме ҡорбандар һәм йәрәхәт алыусылар теркәлмәне, ти ауылда йәшәүселәр. Әлеге ваҡытта ҡыйыҡтарҙы тергеҙеү буйынса күләмле эш алып барыла. Бер үк ваҡытта күрелгән зыян күләме иҫәпләнә. Ҡазаға тарыусылар араһында өйҙәрен страховкалаусылар ҙа юҡ түгел. Ҡалған ғаиләләр ҙә үҙ проблемалары менән яңғыҙ ҡалмаҫтарына ышана.


Йәштәрҙән асыштар көтәбеҙ » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Йәштәрҙән асыштар көтәбеҙ\nЙәштәрҙән асыштар көтәбеҙ 05.12.2015 // Йәмғиәт\n“Көмөш Аҡбуҙат” фестивале быйыл Өфөлә икенсе тапҡыр үтәсәк. Үкенес, был юлы ла үҙебеҙҙең тулы метражлы фильмдарҙы күрһәтә алмаясаҡбыҙ. Тик шулай ҙа ғорурланырлыҡ ҡыҫҡа метражлы нәфис һәм документаль фильмдарыбыҙ бар. Шуларҙың өсәүһе хаҡында мәғлүмәт биргем килә.\nБыйыл фестивалдә Айнур ҡатнашыусы ғына түгел, ә сара барышында үтәсәк тәүге питчингты ойоштороусы һәм үткәреүсе буласаҡ. Дебютанттар питчингы (“pitch” – инглизсә “һатыуға ҡуйыу”) – инвесторҙар табыу ниәтендә кинопроект презентацияһы республикала тәүге тапҡыр уҙғарыласаҡ. Әле Айнур – иң уңышлы башҡорт режиссеры ғына түгел, Башҡортостан Кинематографистар союзы янындағы йәштәр үҙәге етәксеһе лә.\n“Арҡайым продакшн” студияһында (етәксеһе – Фәнил Ғәлимов) төшөрөлгән “Әсә” – Айнурҙың етенсе фильмы. Республика Башлығының биш миллионлыҡ грантына төшөрөлгән был фильм йәш режиссерҙың “өлгөрөү аттестаты” тиһәк тә була. Унан алдағы кинолары студент эштәре булғаны өсөн дә түгел. Тейешле финанслау булғас, Айнур, үҙе теләгән ижади төркөм туплап, кинәнеп, киноһын урынына еткереп эшләүгә өлгәште. Кинофильм бер нисә халыҡ-ара фестивалдә ҡатнашты, төрлө номинацияларға ла лайыҡ булды.\nБыл фильмдың беҙҙең өсөн тағы бер мөһим яғын әйтеп үтке килә. Бик күп фильмдар кеүек, төшөрөлөп, бер нисә тапҡыр телевидениенан күрһәтелеп кенә ҡалманы ул, ә республикабыҙҙың район-ауылдарына сығарылды, милләттәштәребеҙҙе ҡыуандырҙы, юҡҡа сыҡҡан кинопрокатты тергеҙеүгә ҙур өлөш индерҙе. Хәҙерге ваҡытта илебеҙҙә яҡут киноһы феномены хаҡында күп һөйләйҙәр. Ошо феномен, һис шикһеҙ, башҡорт ерлегендә лә булырына шик юҡ. Һәм уның пионерҙары – Айнур Асҡаров менән Фәнил Ғәлимов.\n“Ике лә генә егет...”\nБыл фильм – Таңсулпандың диплом эше. Быйыл ул Санкт-Петербург кино һәм телевидение институтын тамамланы, хәҙер киностудияла инде дипломлы режиссер булараҡ эшен дауам итә. Таңсулпанды автор фильмдары режиссеры тип әйтһәк тә, яңылышмаҫбыҙ, сөнки ул фильмдарын үҙ идеяһына ҡороп, яҙған сценарийҙары буйынса төшөрә. Ижади багажында тулы метражлы “Минең йондоҙом”, “Башҡорт милли ҡатын-ҡыҙҙар кейеме” фәнни-популяр, фестивалдәрҙә уңышлы ҡатнашҡан “Кәләш алам” фильмдары ла бар. Был осраҡта ла режиссер идеяһынан башлап, бик күп ҡыйынлыҡтар менән булһа ла, төшөрөү һәм уны презентациялауға тиклем үҙ көсө менән башҡарҙы. Урал аръяғы башҡорттарының холҡон юмор аша асҡан был фильмда Башҡортостандың халыҡ артисы Рәүил Ғәлин һәм Хәйбулла районының баш агрономы, үҙешмәкәр артист Зиннур Байбулатов ҡатнаша. Геройҙары – XIX быуатта йәшәгән ике күрше. Бер ҡорт күсен бүлешә алмай, улар бер арбаға ултыра ла Ырымбурға судҡа китә...\nТарихи ерлек, актерҙарҙың килешле уйнауы, Мөхәмәтйән Ҡаҙаҡбаевтың “Ике лә генә егет...” йыры яңғырауы һәм башҡа бик күп яҡтары менән был фильм, һис шикһеҙ, тамашасы күңеленә хуш киләсәк һәм милли кинобыҙҙың бер ынйыһы булып балҡыясаҡ.\nӘгәр ҙә беҙҙең быуын башҡорт режиссерҙары тәүҙә теорияны өйрәнеп, йәғни С. Герасимов исемендәге Бөтә Рәсәй кинематография институты, Санкт-Петербург кино һәм телевидение институты аша үтеп эшкә тотонһа, Руслан Юлтаев ашыҡмай ғына, бер проект артынан икенсе проект сығарып, кинорежиссер булыуға өлгәште. “Күңелле йәшәйбеҙ!” юмористик программаһы, “Сируси” сериалын иҫкә төшөрәйек тә был тырыш һәм һәләтле егетебеҙҙең, ниһайәт, ҙур киноға тотоноуына ҡыуанайыҡ, сөнки Русландың иң яҡты ижади өмөттәре, ысынлап та, милли кинобыҙға бәйле. “Өс хат”тағы ваҡиғалар Бөйөк Ватан һуғышы ваҡытында бара. Башҡортостандың халыҡ артисы Вәкилә Ҡалмантаева, республиканың атҡаҙанған артисы Физәлиә Рәхимова һәм Зиләрә Юлтаева башҡорт ауылында йәшәгән ҡатын-ҡыҙ образдарын күңелгә үтерлек итеп башҡара. Улар фронтҡа киткән ир-егеттәренән зарығып хаттар көтә. Әммә бәхет килтерерме почтальон ҡыҙ, әллә үлем хәбәреме – бер кем дә белмәй...\nАвтор: Зөһрә БУРАҠАЕВА.


Хосусил сәйәсәте - Соҡор Көнө\nпротокол HTTPS://www.funneloftheday.com/ етди ҡарай һеҙҙең конфиденциальности . Был сәйәсәте хосусил һүрәтләй, һәм беҙ уны нисек файҙаланырға, ниндәй беҙ йыябыз, билдәле бер шәхси мәғлүмәт. Был праймер менән танышырға сәйәсәте хосусил өсөн, дөйөм алғанда, белеү тураһында күберәк сәйәсәте хосусил.\nДаими Мәғлүмәт Йыйыу\nБөтә веб-сервер килеүселәрҙең үҙе тураһында төп мәғлүмәтте кузатеп. Был мәғлүмәт үҙ эсенә ала, әммә сикләнә, IP-адресы, браузеры деталдәр , биркалау һәм һылтанған биттәр. Был мәғлүмәттәрҙең береһе лә аныҡ билдәләп була был кеше шәхси сайты. Деменцияларҙың һәм мәғлүмәт идаралығының техник хеҙмәтләндереү өсөн мәшәҡәтле. .\nКуки һәм веб-маяк\nКәрәк булған осраҡта, протокол HTTPS://www.funneloftheday.com/ cookie ҡуллана-файлдар һаҡлау өсөн өҫтөнлөк тарихы һәм кешеләре тураһында мәғлүмәт, кешеләрҙе хеҙмәтләндереү яҡшы булһын өсөн һәм/йәки килеүселәрҙә милләтселек йөкмәткеһе менән танышыу.\nХосуси Параметрҙары Идара\nИғтибар, һеҙҙең браузер көйләүҙәрен үҙгәртергә мөмкин һеҙҙең өсөн отключены cookies, әгәр һеҙ шәхси тормошоноң тейелгеһеҙлеге . Отключены cookies өсөн тәҡдим ителгән сайттар бөтә алмайым, сөнки был мөмкин файҙаланылырға ҡайһы бер сайттар ҡамасаулай. - Был иң яҡшы вариант өсөн, отключены cookies индереү йәки һәр узел. Консультация алыу өсөн документация менән һеҙҙең браузер тураһында инструкция һөйләне, нисек отслеживания печенье һәм башҡа механизмдарҙы ҡамауҙа . Был исемлектә веб-браузер аласыз, шулай уҡ идара булған хосуси файҙалы һылтанмалар.\nМөмкин булыуы тураһында һорау йәки проблемаларына йүнәлтелгән сәйәсәте хосусил [email protected] артабан асыҡлау өсөн.


«Отрада» паркы — Башҡорт Википедияһы\n55°51′09″ с. ш. 37°35′15″ в. д.\n«Отрада» паркы Викимилектә\n«Отрада» — Мәскәү ҡалаһы паркы. Мәскәүҙең Төньяҡ Көнсығыш администрати́в о́кругында Лихоборка йылғаһы үҙәне территорияһында Отрадное районында Алтуфьев шоссеһы эргәһендә урынлашҡан (тар һыҙат булып Владыкинский метро күперенә тиклем һуҙылған). Иң яҡын метро станциялары — «Отрадное», «Владыкино». Парктан төньяҡта торлаҡ йорттар урынлашҡан, көньяғында — «Владыкино» сәнәғәт зонаһы.\nМайҙаны — яҡынса 1,2 га.\nПарк урынлашҡан территорияһы районы исеме буйынса аталған.\n2005—2006 йылдарҙа парк Лихоборка ярында ойошторола. Йылға үҙәненең ҙур булмаған участкаһы таҙартыла, таҡта һәм таштар-окатыштар түшәлгән юлдар яһала, ял итеү өсөн ағас конструкциялар менән биҙәлгән бер нисә майҙансыҡ йыһазландырыла, йылға аша йәйәүлеләр өсөн күпер һалына. Шунда уҡ скейт-парк урынлашҡан.\nПаркта, Лихоборка йылғаһының ике ярында, Рәсәй традицион диндәренең рухи-ағартыу комплексы ҡаралтылары урынлашҡан. Һыуы эсеүгә яраҡһыҙ шишмә бар. Күп өйрәктәр йөҙөп йөрөй. Алтуфьев шоссеһынан паркка ингән ерҙә Лихоборка ҡапҡаһы төҙөлгән. Ярында беседкалар бар, мангалдар менән йыһазландырылған ял итеү урындары ойошторолған. Йылға аша бер нисә ағас күпер һалынған. Уңайлы булһын өсөн йылға үҙәненә төшә торған баҫҡыс бар. Юлдарға таш түшәлгән һәм фонарь менән яҡтыртыла.\nФотографии парка и его карта на сайте «Московские парки»\nhttps://ba.wikipedia.org/w/index.php?title=«Отрада»_паркы&oldid=873863 ҡабул ителгән\nМәскәү парктары һәм баҡсалары\nОтрадное (Мәскәү районы)\nБыл бит һуңғы тапҡыр 16:43 19 март 2019 үҙгәртелгән.


Тәбиғәт тә үс аламы? | Йәншишмә\nТәбиғәт тә үс аламы?\nНаписал в 17 ноября 2017, 10:08\nБеҙ – тәбиғәт балалары, тип әйтергә яратабыҙ. Эйе, унһыҙ кем мин, һин, ул – барыбыҙ ҙа? Йәшәй алабыҙмы тәбиғәтһеҙ? Юҡ, юҡ, тағы ла бер тапҡыр ЮҠ! Үҙебеҙҙе КЕШЕ, күпте белеүсе, ҙур эштәр ҡыйратыусы итеп беләбеҙ һәм күрһәтәбеҙ. Беҙ өйҙәр төҙөйбөҙ, машиналар эшләйбеҙ, картиналар яҙабыҙ, көйҙәр ижад итәбеҙ. Йә, ҡайһыһы уларҙың тәбиғәттән башҡа барлыҡҡа килә?! Көй яҙырға, рәссам булырға кешене ул рухландыра, һүрәтте буяр өсөн буяуҙы ла, йырҙы йырлар өсөн илһамды ла унан алабыҙ. Өй һалыу өсөн төҙөлөш материалдары ла – тәбиғәттән. Юҡҡа ғына: «Үҙ ғүмерендә кеше ағас ултыртырға, йорт һалырға, бала тәрбиәләргә тейеш», – тимәйҙәр бит. Был һүҙҙәрҙә тәрән фәлсәфәүи аҡыл ята. Өй төҙөйҙәр, бала ла үҫтерәләр, ә бына йыш ҡына ағас ултыртырға оноталар. Ул булмаһа, тимәк, йортоң юҡ. Ә бына ағас ултыртырлыҡ, алдағыһын хәстәрләрлек бала тәрбиәләмәһәң, киләсәгең юҡ инде.\nЭсәр һыуыбыҙҙы, ҡояш йылыһын, иген үҫтерергә уңдырышлы тупраҡты, иркен тын алырға саф һауаны тәбиғәт бирә. Бер ҡасан да уны һаҡларға, яҡларға, рәхмәтле булырға тейешлегебеҙҙе онотмайыҡ!\nУйлап ҡына ҡарағыҙ: әлеге көнгә 107 төр һөтимәр, 60 төр ҡош Ер йөҙөнән бөтөнләйгә юғалған. Шуларҙың 53-ө төрлө шарттарҙа йәшәй алмай юҡҡа сыҡһа, 114-е – кеше ғәйебе арҡаһында. Әле лә 600-гә яҡын хайуанға үлеп бөтөү ҡурҡынысы янай. Ҡыҙғанысҡа ҡаршы, беҙ ҙә, беҙҙән һуң киләсәк быуын да тарпандарҙы, ҡырағай ишәкте, гигант ламаны, мәмерйәләрҙә көн күргән арыҫландарҙы, күк антилопаны күрә алмаясаҡ. Ҡоштарҙан тик турғайҙарҙың ғына ла 25 төрө, сыйырсыҡтарҙың 4 төрө юҡҡа сыҡҡан.\nБындай миҫалдарҙы күп килтерергә була. Һуңғы йылдарҙа ғалимдар «экология», «тәбиғәтте ҡотҡарыу мотлаҡ» тип саң ҡаға. Һирәк ҡалған хайуандарҙы, ҡоштарҙы, ҡорттарҙы, балыҡтарҙы, үҫемлектәрҙе һаҡлап ҡалырға тырышалар. Төрлө ойошмалар әүҙем рәүештә эш алып бара. Бөтә Рәсәй Тәбиғәтте һаҡлау ойошмаһының булдырылыуына 2014 йылда 90 йыл тулды. Уның тарихында ҡыҙыҡлы факттар ҙа йыйылып һаҡланған. Кешеләр элек тәбиғәтте ҡәҙерләгәндәр. Мәҫәлән, 1674 йылда батша балыҡтарҙы һаҡлап ҡалыу һәм үрсетеү йәһәтенән ике йылға балыҡ тотоуҙы тыйған. Бөгөн иһә ҡармаҡ менән балыҡ тотоусы ла һирәк. Ау менән һөҙәләр, динамит шартлатып, шаңҡытып йыйып алалар. Уларҙы телевизор экрандарынан күрһәтеп, фашлау ҙа, ҙур күләмдә штраф һалыу ҙа ҡурҡытмай, шикелле. Яҙҙың тәүге сәскәләре – умырзаялар хәүеф аҫтында, өҙөргә ярамай, тип һөйләйҙәр. Ә барыбер Өфө урамдарында уларҙы һатып ултырыусылар була. Кеше нәфсеһен тыя алмай – Яңы йыл алдынан шыршы ҡырҡа, һунар тыйылған йәнлектәргә ата…\nӘ бит ҡурҡыныс, төҙәтелгеһеҙ хаталар еребеҙ тарихында күп. Фукусима, Чернобыль… Чернобылдә радиация «ярҙамында» үҫкән гигант бәшмәк һәм алмалар, шул һәм унан һуңғы осорҙа тыуған ике башлы быҙауҙар, биш тәпәйле ҡуяндар, ә иң шомлоһо – зәғиф балалар кеше яңылышыуҙарының ҡот осҡос һәләкәткә килтереүе хаҡында иҫкәртә. Ғалим-генетик Коноваловтың күҙәтеүҙәрен уҡыһаң, фотоларын күрһәң, сәстәр үрә тора. Ҡыҙғанысҡа ҡаршы, ни тиклем ваҡыт уҙһа ла, мутацияға бирелгән хайуандар, зәғиф булып тыуған балалар: «Кешеләр, туҡтағыҙ! Һәр аҙымығыҙҙы уйлап эш итегеҙ! Ерҙе, тәбиғәтте һаҡлағыҙ! Ғүмер буйына һалынған ҡанундарҙы боҙмағыҙ!» – тигән кеүек…\nТыуған еремде мин сикһеҙ яратам. Башҡортостанымдың тәбиғәтенә һоҡланып туя алмайым. Беҙҙә генә мәғрур тауҙар, мул һыулы йылғалар, сикһеҙ далалар, осо-ҡырыйы күренмәгән баҫыуҙар, төпһөҙ күлдәр бар кеүек. Йырҙарҙа йырланған, легендаларҙа данланған хозур ерҙәребеҙгә сит-яттарҙың да күҙе ҡыҙа. Ирекһеҙҙән, ҡыҙғанысҡа ҡаршы, тип әйтке килә… Урмандарҙың байтаҡ ере ҡуртымға бирелгән, яландар һатылған. Тәбиғәтебеҙҙең матурлығы, билдәле урындары ҡырағай туристарҙы йәлеп итә. Улары, үҙ сиратында, усаҡтар яғып, еребеҙҙең битен өтә, сүп-сар ташлай, эсәр һыуыбыҙҙы бысрата. Тап ошо урында статистик факттар килтереү ҡамасауламаҫ. Планетаның һәр бер кешеһенә йылына 1 тонна сүп-сар тура килә. Бында ҡағыҙ, металл, пластик, аҙыҡ-түлек ҡалдыҡтары инә. Әгәр ҙә улар эшкәртелмәһә, утилизацияға китмәһә, йылына 5 миллиард тонна сүп тауы өйөлә. Беҙ ғаиләбеҙ менән йыш ҡына өләсәйемә, Салауат районына, ҡунаҡҡа ҡайтабыҙ. Силәбе трассаһында юл буйы тулы ҡағыҙ, пластик шешәләр, машина тәгәрмәстәре, полиэтилен пакеттар күңелде ҡырып, кәйефте төшөрөп ята. Бер кем таҙартмай, бер кемгә бер ни кәрәкмәй. Ә, икенсе яҡтан ҡараһаң, уларҙы ташлаған кешеләргә оят түгелме?\nТағы ла туристарға әйләнеп ҡайтам. Ҡаяларға, таштарға исемдәрен яҙып «мәңгеләштерергә» ярата улар. Был ҡырағайлыҡ менән хатта Башҡортостан телевидениеһының «Эҙәрмән» («Следопыт») тапшырыуы көрәшә. Ирекмәндәр ярҙамға килә. Улар араһында минең тиҫтерҙәрем дә бар. Был – бик ҡыуаныслы хәл. Тыуған еребеҙ тәбиғәтен һаҡларға Башҡортостандың «Ҡыҙыл китабы» ла булышлыҡ итә. Ул өс томдан тора. Яҡлауға мохтаж үҫемлектәр, ылымыҡтар, төрлө бәшмәктәр, йәнлектәр, ҡоштар һәм балыҡтар ингән был китапҡа. Уларҙы һаҡлап ҡалыу өсөн ҡурсаулыҡтар, милли парктар асылған.\nБөрйән районындағы Шүлгәнташ мәмерйәһенә барыуым мәңгелеккә иҫемдә ҡалыр, моғайын. Уны күреп, ер аҫты йылғаһының һыуын эсеп ял иткәндән һуң, Ҡолғонаға ҡунаҡҡа киттек. Был ауыл ҡурсаулыҡ биләмәһенә инә икән. Иң аптыратҡаны ла, һоҡландырғаны ла шул булды: кеше тәбиғәттә, тәбиғәт менән берлектә һин дә мин йәшәп ята. Ауылға инер өсөн ҡапҡа асырға машинанан төшкәйнем, алдымдан ашыҡмай ғына, бында мин хужа, тигәндәй, ҡара йылан шыуышты. Арыраҡ яланда торналар бейегәнен күреп, хайран ҡалдыҡ. Ағас башындағы туҡылдаҡ тумыртҡаға иҫебеҙ китеп торһаҡ, һеңлем: «Ҡуян, ҡурҡаҡ ҡуян!» – тип ҡысҡырып ебәрҙе. Сабып барған ҡуянға ҡарап: «Ай-һай, ҡурҡаҡҡа оҡшамаған былар береһе лә», – тип көлөштөк. Туғандарыбыҙға һөйләгән инек: «Айыу сыҡманымы һаулыҡ һорашырға?» – тип йылмайҙылар.\nҠурсаулыҡта хатта бер сәскәне лә өҙөргә ярамай икән. Бәлки, шуғалыр ҙа, үҙҙәренең ҡәҙерле икәндәрен тойоп, йәнлектәр иркенләп йөрөйҙөр. Минең өсөн ул ауыл ожмах утрауылай тойолдо. Эх, шулай берлектә йәшәһәң ине!\nТик, ҡыҙғанысҡа ҡаршы, кешеләрҙең йүнһеҙлеге арҡаһында урмандар яна, ҡоштар ояларын ташлап китә, йәнлектәр ҡырыла. Тәбиғәт тә кешеләрҙән үс ала: йә ҡоролоҡ, ямғыр яумай, йә, киреһенсә, һыу ташып, ауылдарҙы баҫа, баҫыуҙарҙы йыуа.\nБыл «алыш» кеше тәбиғәтте ҡәҙерләргә өйрәнгәнсе барыр һымаҡ. «Уянығыҙ, кешеләр! Тәбиғәтебеҙ һәләк була бит! Үҙебеҙ юҡҡа сығабыҙ. Беҙ тәбиғәтһеҙ йәшәй алмаясаҡбыҙ!» – тип ҡысҡырғым килә. Мине ишетһендәр ине…\nРубрика: 2017 - Экология һәм айырыуса һаҡланған тәбиғәт биләмәләре йылы\t| Комментировать | Permalink\n« Төштәге батырлыҡ\n«Дуҫлыҡ менән көслөбөҙ!» »


Өфөлә июлдә үтәсәк саммиттарға әҙерлек сиктәрендә ирекмәндәр һайлап алыу дауам итә\nБөгөн сарала ҡатнашырға теләүсе егеттәр һәм ҡыҙҙар әңгәмә үтте. Был эште Рәсәй йәштәре берлегенең Башҡортостан бүлеге алып бара.\nСаммиттарҙа ирекмән булыу теләге белдергән йәштәрҙең 2 меңе тәүге һайлау этабын үткән. Хәҙер улар әңгәмә ҡорорға тейеш. Был этап инде бер нисә көн дауам итә, әлегә 300-гә яҡын егет һәм ҡыҙ үҙ белемен һынаған. Кандидаттар саммиттарҙа ҡатнашыу яңы тәжрибә бирер тип ышана.\nИрекмәндәргә талаптар ҙа төрлө. Мәҫәлән, инглиз йәки башҡа сит телде, Башҡортостан һәм Рәсәйҙең тарихын белеү, шулай уҡ саммитҡа киләсәк илдәрҙең мәҙәниәте менән дә таныш булыу мөһим. Бынан тыш, кандидаттар үҙҙәрен ышаныслы тоторға, ҡунаҡтар алдында юғалып ҡалмаҫҡа тейеш. Сөнки сит ил вәкилдәре менән аралашҡанда төрлө көтөлмәгән хәлдәрҙең булыуы ла күҙ уңында тотола.\nДиана Вәлиева, Башҡортостан буйынса Рәсәй йәштәре берлеге рәйесе: «Ирекмән булыу теләген 9 меңдән ашыу кеше белдерҙе. Хатта күрше төбәктәрҙән мөрәжәғәт итеүселәр ҙә бар ине. Беҙ кандидаттарҙың был тиклем күп булыуын көтмәгәйнек, ләкин был беҙҙең өсөн яҡшыраҡ та. Хәҙер иң абруйлыларын һайлап аласаҡбыҙ. Әңгәмәләр 22 февралгә тиклем дауам итәсәк».


Инфоурок / Другое / Конспекты / Конспект урока Алмаш,уларҙың килеш менән төрләнеше.\nДәрестең авторы – Гималетдинова Гөлназ Заһит ҡыҙы\nПредмет – Башҡорт теле\nТема: Алмаш. Уларҙың килеш менән үҙгәреше.\nМаҡсат: 1)Алмаш темаһы буйынса белемдәрҙе тәрәнәйтеү Яңы һүҙҙәр менән таныштырып, актив һүҙлеккә индереү;2) Зат алмаштарының килеш менән үҙгәрешен өйрәнеү, бәйләнешле ҡыҫҡа текст төҙөү, уҡыусыларҙың телмәрен үҫтереү, 3) Дуҫлыҡ, тоғролоҡ тураһында һөйләшеү.\nЙыһазландырыу: мультимедиа проекторы, экран, һүрәттәр, таблицалар.\nІI. Ойоштороу мәле. Сәләмләү.\n- Һаумыһығыҙ, уҡыусылар!\n- Һаумыһығыҙ, уҡытыусы!\n(Психологик комфорт ойоштороу. Яҡшы кәйефле битлек. Уҡыусылар шиғырҙы йылмайып, күтәренке тауыш менән һөйләйҙәр)\n2 – се слайд\n– Яҡшы беҙҙең хәлдәребеҙ,\nБик яҡшы кәйефебеҙ.\nБашҡорт телен – дәүләт телен\n- Тимәк, кәйефегеҙ күтәренке. Бик яҡшы! Дәресте башлайыҡ.\nІII. І Артикуляцион күнегеүҙәр.\n- Ә хәҙер, уҡыусылар, экранға ҡарағыҙ. Нимә эшләргә кәрәк? (Әөҡғҫҙһүң) башҡорт теленең специфик хәрефтәре менән һүҙҙәр төҙөргә кәрәк.\n- Дәрес темаһын белер алдынан, өй эшен тикшереп үтәйек.\nIII. Өй эшен тикшереү. 29-сы бит уҡырға\nIV. Яңы лексик тема өҫтөндә эш.\n1. Маҡсатты билдәләү:\n- Уҡыусылар, беҙ бөгөнгө дәрестә нимә эшләрбеҙ икән? Моғайын, ошо һүрәттәргә ҡарап, һорауға яуап табырһығыҙ тип уйлайым.\n4-се слайд: Уҡырбыҙ, яҙарбыҙ, уйнарбыҙ\n(Уҡыусыларҙың яуаптарын тыңлап ҡарау)\n- Дәрестә беҙ яңы һүҙҙәр менән танышасаҡбыҙ, яҙасаҡбыҙ, уҡырға ла, уйнарға ла өлгөрәсәкбеҙ.\n2. Теманы билдәләү:\nРебусты сисһәгеҙ теманы белербеҙ АЛМА +ш\n- Уҡыусылар, ниндәй һүҙ килеп сыҡты инде? (Алмаш)\n- Был һүҙ рус теленә нисек тәржемә ителә икән? (Местоимение)\n-Дөрөҫ. Беҙҙең бөгөнгө грамматик тема “Алмаш” тип атала. Алмаш, русса әйткәндә, местоимение тип тәржемә ителә. Алмаш – ул һүҙ төркөмө.\n- Экрандағы алмаштарҙы тәржемә итәйек\n- Алмаштар ни өсөн кәрәк?\n3. Китаптың 45-се битен асығыҙ. 99-сы күнегеүҙе табығыҙ. Уҡығыҙ. Тәржемә итәбеҙ. Һеҙгә һөйләмдәр оҡшаймы? Ни эшләргә кәрәк? (әсәй һүҙен алмаш менән алыштырырға)\n- 1уҡыусы алмаштырып уҡый.\n- Уҡыусылар, арып киткәнһегеҙҙер. Ял итеп алайыҡ.\nV. Ял итеү минуты.\nБаҫтыҡ, (Уҡыусылар баҫа)\nКүҙҙәрҙе йомдоҡ, (Күҙҙәрҙе йомоу)\nҠулдарҙы һуҙҙыҡ, (Ҡулдарҙы алға һуҙыу)\nАҫҡа төшөрҙөк, (Ҡулдарҙы аҫҡа төшөрөү)\nБеҙҙең ҡулдар ял итә,\nял итә,ял итә, (Ҡулдарҙы һелкетеү)\nКүҙҙәрҙе астыҡ, (Күҙҙәрҙе асыу)\nVI. Яңы грамматик тема өҫтөндә эште дауам итеү.\n-Уҡыусылар, экранда нимәләр бирелгән? (килештәр)\n- Таблицаны ҡарағыҙ, тимәк зат алмаштарын килеш менән үҙгәртеп була. Китаптың 46-сы битен асығыҙ. Таблицаларҙы ҡарағыҙ.\nТаблицалар баҫылған ҡағыҙ таратып бирелә.\nмиңә – мне\nминдә – у меня\nминән – от меня\nһин – ты\nһинең – у тебя\nһиңә – тебе\nһине – тебя\nһиндә – у тебя\nһинән – от тебя\nуның – у него\nунда – у него\nунан – от него\nбеҙ – мы\nбеҙҙең – у нас\nбеҙгә – к нам\nбеҙҙе – нас\nбеҙҙә – у нас\nбеҙҙән – от нас\nһеҙ – вы\nһеҙҙең – у вас\nһеҙгә – к вам\nһеҙҙе – вас\nһеҙҙә – у вас\nһеҙҙән – от вас\nуларҙың – у них\nуларҙа – у них\nуларҙан – от них\n- Уҡыусылар, экранға ҡарағыҙ. Бында “Минең дуҫым” исемле текст бирелгән. Йәйә эсендәге алмаштарҙы башҡортсаға тәржемә итеп яҙырға кәрәк. Был күнегеүҙе дәфтәргә эшләйһегеҙ. Унан дәфтәрҙәрҙе алышып тикшерәләр.\n(Мой) дуҫымдың исеме Рөстәм. (Ему) ун бер йәш. (Он) бишенсе синыфта уҡый. (Он) (мне) гел ярҙам итә. (У него) Алия исемле һеңлеһе бар. (Мы) бергә уйнайбыҙ. (Я) (его) ысын дуҫым тип һанайым.\n- Уҡыусылар, бында алмаштар нимә урынына киләләр? (Исем урынына, дуҫым һүҙе урынына)\n- Тимәк, ниндәй һығымта яһайбыҙ инде? (Яуаптарын тыңлау)\nМинең дуҫымдың исеме Рөстәм. Уға ун бер йәш. Ул бишенсе синыфта уҡый. Ул миңә гел ярҙам итә. Уның Алия исемле һеңлеһе бар. Беҙ бергә уйнайбыҙ. Мин уны ысын дуҫым тип һанайым.\n-Ә һеҙҙең дуҫығыҙ бармы? Уның исеме нисек?\n- Дустарығыҙ күпме, әллә берәү генәме?\n- 118-се күнегеүҙе телдән эшләйбеҙ.\n- нисек уйлайһығыҙ дәрес башында ҡуйған проблеманы хәл иттекме? Маҡсатҡа ирештекме? Алмаш нимә ул? Ул нимәне алмаштырып килә?\n- Үҙеңә ниндәй баһа ҡуяр инең?\n- Дәрестә әүҙем ҡатнашҡанығыҙ өсөн рәхмәт!\n46 –сы күнегеү алмаштарҙы ятл.\nГималетдинова Гульназ Загитовна\nНомер материала: ДВ-494445


Исмаил (Туймазы районы) — Башҡорт Википедияһы\n54°40′48″ с. ш. 53°39′37″ в. д.HGЯO\nИсмаил (Туймазы районы)\n↗197 кеше (2010)\n80 251 825 007\n80 651 425 126\nИсмаил (рус. Исмаилово) — Башҡортостандың Туймазы районындағы ауыл. 2010 йылдың 14 октябренә халыҡ һаны 197 кеше. Кәкребаш ауыл Советы составына инә. Почта индексы — 452771, ОКАТО коды — 80251825007.\nАуыл исеме Исмаил тигән кеше исеменән алынған.\nИсмаил ауылы Кәкребаш, Бәйрәкәтүбә, Илсембәт, Япрыҡ һәм башҡа Ҡыр-Йылан ауылдары кеүек үк, 12-се башҡорт кантонының 4-се тирмәһе составында була.\nБашҡорттар ергә аҫаба булараҡ хужа була, ә типтәрҙәр уны, ер хужалары менән 1741 й., 1760 й., 1776 й., 1779 йылдарҙағы керҙәшлек килешеүе буйынса керҙәш булараҡ файҙалана. Тәүге төпләнеүсе, типтәрҙәр булып киткән яһаҡлы татарҙар старшинаһы Исмәғил Уразмәтов үҙе һәм уның улы Кәрим Исмаилов билдәле.\nБыл тораҡ пункты яйлап типтәрҙәр өҫтөнлөк иткән милли ҡатнаш тораҡ пунктҡа әүерелә. 1762 йылда бында 19 яһаҡлы татар теркәлгән, уларҙың барыһы ла пугачевсылар булған. 1783 йылда 68 типтәр иҫәпләнә, 1795 йылда — 75, башҡорттар — 7 ир-ат. 1816 йылда — 117 типтәр, башҡорттар — 22, 1834 йылда беренселәре — 137, башҡорттар — 26 ир-ат. 1834 йылдағы VIII ревизияға ярашлы башҡорттарҙың исемдәре: Абдулсәләм Мәхмүтов, уның улдары Абдулсаттар (уның улдары Абдулханнан, Абдулманнан, Мөхәммәтғәни), Абдулхалик; Ғәббәс Ильясов, уның улы Хәмзә, ҡустылары Ғәйнитдин һәм Дәүләтша; Ғабдуллатип Ильясов; Миндекәй Ғәлиев (1752—1818), уның улдары Турай (уның улы Ғәбделнасир, Мөхәмәтйән), Ғайнан, Хәсән, Хөсәйен, Мөхәмәтғәли; Ғәлиев Абдулмоталлап (1749—1819), улдары Абдулмәзит (уның улы Ғәбдулханнан), Ғәбдулваһап (уның улдары Ғәбдулғәлләм, Ғәбдул-маннан); Ханмырҙа Абдулмоталлапов, уның улы Иҙрис, ҡустыһы Бикмырҙа; Исмәғил Әбдрәшитов, уның улы Хөснөтдин; Әбдрәшит Байраҡаев (1772—1818), улы Әмирхан.\n1859 йылда бөтә халыҡ 61 ихатала 471 кеше тәшкил итә, 1870 йылда — 172 ихатала 570 кеше, 1920 йылда 204 йортта 1060 кеше йәшәй. Бөтөһе лә типтәрҙәр, был халыҡтың этник составын сағылдырмай.\n1906 йылда 2 мәсет, һыу тирмәне, 2 бакалея кибете, мөгәзәй теркәлгән.\n1843 йылда 54 башҡортҡа 112 бот ярауай иген сәселә һәм 8 бот картуф ултыртыла.\n1920 йыл 26 август 1060\n1939 йыл 17 ғинуар 605\n1959 йыл 15 ғинуар 256\n1989 йыл 12 ғинуар 113\n2010 йыл 14 октябрь 197 96 101 48,7 51,3\nБөтә Рәсәй халыҡ иҫәбен алыу (2002) мәғлүмәте буйынса — күпселек милләттәр башҡорттар (50 %), татарҙар (37 %).\nАрҡа урамы (рус. улица Арка)\nЮл урам (рус. улица Дорожная)\nБаланлы урамы (рус. улица Калиновая)\nЗәңгәр урам (рус. улица Лазурная)\nЯл базаһы биләмәһе (рус. территория База отдыха)\nҠурай еләкле урамы (рус. улица Малиновая)\nУҫаҡлы урамы (рус. улица Осиновая)\nҠаты көнкүреш ҡалдыҡтары полигоны биләмәһе (рус. территория Полигон ТБО)\nХажиев Ғәлимйән Мөхәмәтша улы (11 июль 1930 йыл) — совет нефть сәнәғәте хеҙмәткәре, Татарстан АССР-ының атҡаҙанған нефтсеһе (1981), СССР-ҙың Почётлы нефтсеһе (1981), Социалистик Хеҙмәт Геройы (1971).\nИсмаилово на портале «Генеалогия и Архивы»\nИсмаил (Туймазы районы) // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\n«Налог Белешмәһе» системаһында Исмаил (Туймазы районы) ауылы\n↑ Исмаил (Туймазы районы) // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\n↑ «Налог Белешмәһе» системаһында Исмаил (Туймазы районы) ауылы\nhttps://ba.wikipedia.org/w/index.php?title=Исмаил_(Туймазы_районы)&oldid=1134462 ҡабул ителгән\nБыл бит һуңғы тапҡыр 04:46 12 май 2022 үҙгәртелгән.


Май байрамдарында пенсия нисек таратыла\n30 Апрель 2020, 13:15\nБашҡортостанда май айы өсөн пенсия һәм башҡа социаль пособиелар түләү 2 майҙан башлана. Почта элемтәһе ойошмалары аша алғандарға 9 майҙағы байрам көнө өсөн 6, 7 һәм 8 майҙа түләнә, тип хәбәр иттеләр Пенсия фонды Башҡортостан бүлексәһенең матбуғат хеҙмәтенән.\nБанктарға пенсия һәм башҡа социаль түләүҙәр килешеүҙә билдәләнгән ваҡытта күсерелә.\nАпрель өсөн пенсияны финанслау ваҡытында һәм тулы күләмдә тамамланған. Быйыл апрелдә республикала пенсия түләү өсөн бөтәһе 20,3 миллиард һум йүнәлтелгән. Шуның 1,5 миллиард һумы Бөйөк Еңеүҙең 75 йыллығы һәм һуғыш ветерандарына түләү өсөн бүленгән.\nХәтерегеҙгә төшөрәбеҙ, әлеге ваҡытта Рәсәй Пенсия фондының Башҡортостан бүлексәһе 1,2 миллиондан ашыу пенсионерға пенсия түләй. Уларҙың 64% пенсияны — банктағы иҫәпкә; 35,5% — Рәсәй почтаһы аша; 0,5% стационар социаль хеҙмәтләндереү ойошмаларында һәм холоҡ төҙәтеү учреждениеларында ала.


Баймаҡ боксерҙары – беренсе!\nҮткән аҙнала районыбыҙҙың спорт тормошон ике ҙур ваҡиға йәмләне. Алдан яҙып үтеүебеҙсә, кесе йоманан шәмбегәсә К.Е. Сентюриндың 60 йәшлек юбилейына арналған үҫмерҙәр араһында бокс буйынса асыҡ турнир уҙҙы. 6 октябрҙә еңел атлеттарҙың Ҡуянтау – Баймаҡ араһында Республика көнө алдынан уҙғарыла торған традицион ярышы ойошторолдо.\nӨс көн дауамында барған “аяуһыҙ” алыштарҙа республиканың ҡала-райондарынан һәм күрше өлкәләрҙән барлығы 14 команда үҙ-ара көс һынашты. Һөҙөмтәлә Баймаҡ спортсылары беренсе урынға сыҡты. Свердловск өлкәһе менән Белорет боксерҙары иһә II-III урындарға лайыҡ булды.\nШәхси беренселектә лә баймаҡтар һынатманы. 6 кеше үҙ категорияларында чемпион исемен алыуға өлгәште. Улар – 30 кг ауырлыҡта Ильяс Исмәғилев (3-сө мәктәп), 4-се мәктәп спортсылары Абдулла Ишниязов (36 кг), Артем Новиков (38 кг), Дастон Рөстәмов (56 кг), Яҙгөл Аралбаева (54 кг) һәм 3-сө мәктәптән Лиана Сирбаева (52 кг).\nҒәҙәттәгесә, ир-егеттәр Ҡуянтауҙан (12 км) старт алһа, ҡатын-ҡыҙҙар йүгереүҙе Л.Пономарев һәйкәленән (6 км) башланы. Финиш иһә “Баһадир” физкультура-һауыҡтырыу комплексы янында ине.\nБыл көндө 80-дән ашыу спортсы үҙҙәрен лайыҡлы итеп күрһәтә алды. Һөҙөмтәлә уҡыусы балалар араһында тәүге урындарҙы Илүзә Мостафина (Ниғәмәт), Камилла Маркабаева (Сибай), Рәзилә Юлыева (Байыш) менән Вадим Ишбахтин (Сибай), Данил Байышев (Байыш), Айгиз Сәғәҙиев (105-се ПЛ) алды. 40 йәшкә тиклемге ир-егеттәр араһында Хәниф Исмәғилев, Илсур Әхмәтҡужин (Сибай), Даян Ғүмәров (Икенсе Этҡол), ҡатын-ҡыҙҙарҙан (Зиниә Райманова, 105-се ПЛ) иң йүгеректәре булып сыҡты. 40 йәштән олораҡ ир-егеттәрҙән Дамир Хәсәнов (Сибай), Шәрифйән Мырҙабулатов (Сәйғәфәр) һәм Хәйҙәр Моталлапов (105-се ПЛ) I-III урындарға лайыҡ булды.\nБыл көндө шулай уҡ иң оло һәм иң йәш йүгерек билдәләнде. Улар – 61 йәштәге Зөфәр Зөбәйеров (Баймаҡ) һәм 3-сө мәктәп уҡыусыһы, 2002 йылғы Лиза Чернышева булды.\nСара аҙағында еңеүселәргә Маҡтау грамоталары һәм иҫтәлекле бүләктәр тапшырылды.\nАвтор: Һаҡмар | Ваҡыты: 23:57


Эшҡыуарҙар союзында 2010 йылға эш пландарын тикшерҙеләр // Иҡтисад | новости башинформ.рф\nЭшҡыуарҙар союзында 2010 йылға эш пландарын тикшерҙеләр\n12:15, 14 января 2010 Иҡтисад\nӨфөнөң Эшҡыуарҙар союзында 2010 йылға эш планы ҡабул ителде. Был турала Союз директоры урынбаҫары Лариса Землянова хәбәр итте.\nУның әйтеүенсә, йәмәғәт ойошмаһы эшҡыуарҙар өсөн бәләкәй бизнестың актуаль мәсьәләләре буйынса аҙна һайын консультациялар, шулай уҡ ай һайын бизнес-иртәлектәр үткәреүҙе дауам итәсәк. Ғинуар аҙағында үтәсәк бизнес-иртәлектә «Яуаплылығы сикләнгән йәмғиәт уставына үҙгәрештәрҙе нисек дөрөҫ индерергә» темаһы тикшереләсәк. Апрелдә Өфө Эшҡыуарҙар союзы ағзаларының Өфө ҡала үҫеш һәм бәләкәй эшҡыуарлыҡҡа ярҙам фонды менән берлектә дөйөм йыйылышы планлаштырыла.\nЛариса Землянова шулай уҡ әлеге ваҡытта Германия бәләкәй һәм урта бизнес вәкилдәренең Өфө производство предприятиелары вәкилдәре менән осрашыуын әҙерләү тураһында немец эшҡыуарҙары менән һөйләшеүҙәр алып барылыуы хаҡында хәбәр итте. Осрашыу темаһы — «Хеҙмәт етештереүсәнлеген күтәреүҙең инновацион технологиялары».


Дуҫлыҡ онлайн - Ч ВИДЕО - онлайн Мөхәббәт!\nКөн дауамында осрашыу үтте\nҺеҙ был битте аҙаҡ ойоштороу, һүрәтләү һәм осрашыуҙар ойоштороласаҡКүп кешеләр килде һәм һанды асыҡ аралашыу ваҡытында дәртләндерергә тейеш. Әгәр һеҙҙең менән ҡалырға теләүселәр ағымы, немец һеҙ язылырга рассылка исемлеге яҙылған тейеш. Августа үтәсәк Хатценер-Бишофштайн замок һыу тора, унда уҡыусылар менән эшләү оҫтаханаһы үтә. немец теле менән осрашыу, причаливать бонндағы община. Ҡулланыусыһының теркәлеү өсөн: Бавария Запрашиваться йәки исемлеге рассылки. Темалар араһында уҙғарылған торошо sepa ашырыла. Шулай уҡ GmbH компанияһының презентацияһы берләшмәләре көтә Consulting итеп үтенесе буйынса түгел, хәҙер бында: конференциялар бөтә донъя яр майы, Германия. Ҙур булмаған төркөм Крефельд, адаптация һәм немец телен яҡшы белгән, бер-берһе әйтте һәм тәржемә итеү. Томас Санитар менән теүәл башланы. Был темалар исемлеге рассылки конкорд була.\nСериалы онлайн бушлай фильм инглиз телендәге субтитрҙар ғәрәп Дин\nБеҙ уларҙың ил буйынса һанай\nЯҡын көнсығыш ғәрәп сериалы онлайн тв бушлай фильм инглиз телендәге субтитрҙар менән беҙҙе һайланыКоряга бушлай фильмдар ҡарарға асыҡ асыҡтан-асыҡ ғәрәп йәки был фильм серияһында домен аша фильмдар ҡарау, йәки YouTube Hulu.\nЯҡын көнсығыш ғәрәп сериалы онлайн тв бушлай фильм инглиз телендәге субтитрҙар менән беҙҙе һайланы.\nКоряга бушлай фильмдар ҡарарға асыҡ асыҡтан-асыҡ ғәрәп йәки был фильм серияһында домен аша фильмдар ҡарау, йәки YouTube Hulu.\nСубтитрҙар менән индерелде\nБеҙ уларҙың ил буйынса һанай. Субтитрҙар менән индерелде. Беҙ куллана куки өсөн, беҙ бирә һезгә иң яҡшы тәжрибәне беҙҙең веб-битендә. Әгәр һеҙ был сайтты ҡулланыу дауам итә, беҙ уйлағанса, ул һеҙҙең менән бәхетле.\nАлабай осрашыу:сайтында танышырға мөмкин тиклем барыһын эшләй\nҡатын-ҡыҙ менән танышырға теләй видео фото менән таныштырып теркәү бушлай булғас башҡа бушлай таныша секс видео теркәү чатта теркәлергә булмаған видео онлайн видео сайтында танышырға видеочивать һәм башҡа бушлай теркәү ир-егеттәр танышырға видео бушлай видеочивать чатта теркәлергә рулетка менән телефон без интернета бушлай теркәү видеочивать


«Сәскә ата, минең баш ҡалам!» Өфөлә картиналар күргәҙмәһе асылды\nБарлыҡ сәнғәт әҫәрҙәрен дә Алла Пережогина төшөргән. Сағыу эштәр авторҙың кәйефен генә күрһәтмәй, кешеләргә мөғжизәле тәьҫир ҙә итә.\nАлла Алексеевна төнө буйы «Әсәлек фәрештәһе» картинаһын яҙа, ә иртәгәһенә шатлыҡлы хәбәр ала. Ижадсы картинаһын эшенә алып бара. Унда ла мөғжизәләр башлана. Алла Пережогина, рәссам: «Хеҙмәттәштәрем «Анна Алексеевна, әгәр был картина бында эленеп торһа, ҡатын-ҡыҙҙар декрет отпускыһына китеп бөтә бит»,- тиҙәр. Һәм ысынлап та, ул ҡыҙ декретҡа ките».\nӘле картинаның тәүге серияһы «Донъя фәрештәләре» проекты сиктәрендә Европа буйлап сәйәхәт итә. Икенсеһе, шәхси күргәҙмәлә урын алған. Портрет жанрындағы эштәр ҙә бар, автор баш ҡаланы ла төшөргән, ә шулай ҙа күп картиналарҙа - гөл-сәскләр. Рәссамдың яҡындары әйтеүенсә, ул хәстәрлекле әсәй, өләсәй, тормош иптәше. Ижади күңелле ханым әле үҙен һәләтле рәссам булараҡ таныта.\nЮрий Пережогин, тормош иптәше: «Һынлы сәнғәттең был өлкәһендә үҙен күрһәтеүе минең өсөн асыш булды. Был- шатлыҡлы ваҡиға».\nАлла Пережогинаның шәхси күргәҙмәһе Әхмәтзәки - Вәлиди исемендәге Милли китапхана бинаһында асылды. Ул йәй аҙағынаса дауам итә, инеү ирекле. Кем мөғжизәгә ышана, иҫегеҙгә төшөрәбеҙ бик күп матур эштәр араһында «Әсәлек фәрештәһе» картинаһы ла бар.


ФОЛЬКЛОР УЙЫНДАРЫ ҠУЛАЙЛЫ\nТәжрибәм күрһәтеүенсә, балалар баҡсаһына йөрөүсе кескәйҙәр фольклор уйындарын бик ярата. Улар бәләкәстәрҙең һүҙ байлығын арттыра. Ә телмәре үҫешкән бала үҙенең хис-тойғоһон, хәл-торошон, уй-фекерҙәрен тулыраҡ әйтеп бирә ала.\nБалалар фольклоры халыҡ педагогикаһы менән тығыҙ бәйләнгән. Уйнаусыларҙы тигеҙ итеп ике яҡҡа бүлгән йәки сираттарҙы билдәләгән һанашмаҡтарҙы, йырлы, һүҙле, сюжетлы һәм ҡағиҙәләргә ҡоролған хәрәкәтле уйындарҙы мин үҙ эшемдә яратып ҡулланам.\nЙырлы-бейеүле, хәрәкәтле уйындарҙа иһә балалар әүҙемләшә. Улар коллективҡа ылыға. Бындай күңелле уйындар балаларҙы әүрәтә, тынысландыра, балалар баҡсаһына тиҙерәк өйрәнеп китергә булышлыҡ итә, дәртләндерә, йырға, бейеүгә, хәрәкәткә булған ихтыяждарын ҡәнәғәтләндерә.\n«Әкиәт» балалар баҡсаһында беҙ, тәрбиәселәр, эшебеҙҙә «Йәшермәм яулыҡ», «Аҡ\nтирәк, күк тирәк», «Наза», «Һеҙҙә нисек—беҙҙә шулай», «Алырым ҡош, бирмәм ҡош», «Беҙ ун ике ҡыҙ инек» кеүек ашҡорт халыҡ уйын фольклорынан тыш, рус халҡының ижадын да тәржемә итеп ҡулланабыҙ. Мәҫәлән, мин үҙ практикамда рус халыҡ ижадын башҡорт теленә тәржемә итеп һамаҡлап уйнатам: «Әтәскәй» («Петушок»), «Ялбыр эт» («Лохматый пес»), «Тауыҡ һәм себештәр» («Курочка и цыплята»), «Ҡуянҡай–йомшаҡҡай» («Заинька») һ.б.\nШулай итеп, системалы рәүештә тәрбиә эшендә уйын фольклорын ҡулланыу балаларҙы ишетеп аңлау һәләтен, телмәр байлығын үҫтерә, уйын ҡағиҙәләрен үтәргә, бергәләшеп уйнарға өйрәтә, ойоштора.\nЛениза Хоҙайбирҙина, «Әкиәт» балалар баҡсаһы тәрбиәсеһе.


Материалы за Август 2013 года » Страница 2 » "Урал" гәзите\n19-08-2013, 13:55 / Иман\nҠаланың Октябрьский биҫтәһе халҡы ошо көндәрҙә оло ҡыуаныс кисерҙе. Ураҙа ғәйетен яңы мәсет бинаһында тыңлап һөйөндө улар. Рәсми рәүештә асылыуға ла күп ҡалманы: йылылыҡ үткәреп, бер аҙ эске эштәрҙе тамамларға ғына ҡалған....\n15-08-2013, 14:13 / Замандаш\nЙәш рәссамдың күргәҙмәһе\nБына икенсе ай инде Асы ауылындағы Арыҫлан Мѳбәрәков исемендәге музейҙа йәш рәссам Динә Әхиәр ҡыҙы Саҙретдинованың картиналар күргәҙмәһе бара, ул август аҙағына тиклем дауам итәсәк....\n15-08-2013, 14:03 / ---\nИң ҙур баһа – халыҡ рәхмәте\nБелорет - билдәле шәхестәрҙе күп үҫтергән ер. Улар араһында Рафаэль Ибраһим улы Байдәүләтов тѳбәкте үҫтереүгә тос ѳлѳш индергән шәхестәребеҙҙең береһе. Билдәле яҡташыбыҙ 16 августа 70 йәшлек юбилейын билдәләй....\n15-08-2013, 13:50 / ---\nСермән яңырыу юлында\nҺуңғы ваҡытта Сермән ауылының үҫеүе, тѳҙѳкләндерелеүе, матурайыуы халыҡтың кѳнкүреше ѳсѳн уңайлы шарттар булдырылыуы күҙгә ташлана. Был йәһәттән, әлбиттә, ауыл хакимиәте лә халыҡ мәнфәғәте ѳсѳн тырыша, сермәндәр ҙә үҙ йорттарын матурлауға күп кѳс ҡала....\n13-08-2013, 10:32 / ---\nАлтын ҡуллы Вәсил\nТимер юл ауылында йәшәүсе Вәсил Мырҙабаевтың умарта-сылыҡ менән шѳғѳлләнә башлауы осраҡлы түгел. Бал ҡортондай уңған, тырыш, нәзәкәтле, матур күңелле Вәсил кескәйҙән тирә-яҡ мѳхитте, ҡоштарҙы, бѳжәктәрҙе, хайуандарҙы күҙәтергә ярата. Бигерәк тә уны бал ҡорттары йәшәгән бәләкәй генә ѳй - умарта ҡыҙыҡһындыра. Үҫеп еткәс, мотлаҡ ҡортсолоҡ менән шѳғѳлләнергә хыялланған егет, ниһайәт, үҙ маҡсатына ирешергә тора. Бының ѳсѳн ул тәүҙә балта оҫтаһы һѳнәрен үҙләштерә һәм тиҙ арала туғандары, дуҫтары, таныштары араһында танылыу яулай. Бѳгѳнгѳ кѳндә ул ағастан һырлап кѳнкүреш кәрәк-яраҡтары, тәҙрә...\n13-08-2013, 10:26 / Яңылыҡтар\nТашkын килтергән зыян\nҺуңғы ваҡытта тәбиғәт тә үҙенең кѳсѳн күрһәтер булып китте. Бер нисә йыл ҡоролоҡ ыҙалатты, ә хәҙер ямғырҙар интектерә. Быйылғы Йылан йылы боронғо һынамыштарға тап килә - ул әсе елле һәм ямғырлы. Августағы ҡойма ямғырҙар Мѳхәмәт, Яңы Абҙаҡ ауылдарына ла хәүеф тыуҙырҙы. Унда булған хәл-ваҡиғалар тураһында Абҙаҡ ауылы хакимиәте башлығы Байрас Фазылов түбәндәгеләрҙе һѳйләне:...\n13-08-2013, 08:57 / Замандаш\nУңғанлыҡ уңышҡа илтә\nИнйәр урмансылығында 29 йыл бухгалтер булып эшләгән Әдилә Мѳхтәр ҡыҙы Сәмситдинова Башҡортостан Республикаһының Почет гра-мотаһы менән бүләкләнде. Дәрт-дарманы ташып торған яҡты йѳҙлѳ, асыҡ, киң күңелле, изге йѳрәкле уңған ханымды һәр кем тик яҡшы яҡтан ғына белә. Маныштыла тыуып үҫкән ҡыҙ бухгалтер һѳнәренә эйә булғас та Инйәр урман хужалығында эш башлай һәм әлеге кѳнгә тиклем ошо коллективта намыҫлы хеҙмәте менән абруй һәм хѳрмәт ҡаҙана. Һәр ваҡыт яңылыҡҡа ынтылған хеҙмәткәр тәү тапҡыр компьютерҙар килтерелгәс тә һис ауырһынып тормай, ихласлап компьютер серҙәренә тѳшѳнә....\n2-08-2013, 16:09 / ---\nБѳгѳн - Ҡәҙер кисе\nРамазан айында бик мѳбәрәк бер кис бар. Ул “Ҡәҙер кисе”. Ҡәҙер кисе йыл да бер кѳнгә тура килмәй. Ҡәҙере булғанға уны Аллаһы Тәғәлә йыл да күсерә. Быйыл Рамазан - айының 26-һына, йәғни августың 3-нә тура килә....\n2-08-2013, 16:07 / ---\nКәртәлегә бүреләр һѳжүм иткән...\nХалыҡ уларҙан нисек ҡотолоу сараһын эҙләй Һуңғы осорҙа Интернет селтәре “чупакабра” тигән бығаса билдәле булмаған йән эйәһенең ҡыҙырыуы, ваҡ малға һөжүм итеүе тураһындағы хәбәрҙәр менән тулды. Интернетта ҡайһы бер осраҡтарҙа әҙәм ышанмаҫлыҡ юҡ-бар яҙыуҙарына беҙ күнегеп тә бөтөп барабыҙ инде. Ә бына киң мәғлүмәт сараларының да был теманы күтәреүе халыҡ күңеленә шом һала. Етмәһә, һуңғы ваҡытта ауылдарҙан малының күпләп тамаҡланыуы, ҡырылыуы хаҡында хәбәрҙәр ишетелеп тора. Урындағы халыҡ малға тейеүселәрҙе берәҙәк эттәр йәки бүреләр, ти торғайны. Хәҙер улар теленә билдәһеҙ “чупакабра”...


Рәхим ит, Татарстан! Башҡортостанда Татарстан көндәре башланды.\nБашҡортостандың 100 йыллығы айҡанлы саралар сиктәрендә Татарстан көндәре үткәрелә. Өфөгә Татарстан Президенты Рөстәм Миңлеханов етәкселегендә ҙур делегация килә. Ҡунаҡтар Башҡортостан етәксеһе Радий Хәбиров менән осрашасаҡ, эшлекле һөйләшеүҙәр ойоштороласаҡ.\nТатарстан делегацияһы вәкилдәре Өфөнөң сәнәғәт предприятиелары, уҡыу йорттары, ғилми-тикшеренеү үҙәктәре менән танышасаҡ, үҙ-ара тәжрибә уртаҡлашасаҡ. “Татарстан-Башҡортостан” бизнес-форумы үткәреү ике яҡ өсөн дә отошло буласаҡ, тип көтөлә. Ошо форумда “Машиналар төҙөлөшө”, “Нефть сәнәғәте”, “Һаулыҡ һаҡлау”, “Мәғариф”, “Ауыл хужалығы”, “Энергетика”, “Туризм” һәм башҡа мөһим тармаҡтар ҡараласаҡ. “Башҡортостан” дәүләт концерт залында ике республиканың сәнғәт оҫталары ҙур тамаша күрһәтәсәк.\nБөгөн Башҡортостан Яҙыусылар союзы идараһы бинаһында башҡорт һәм татар яҙыусылары түңәрәк өҫтәл үткәрәсәк, ижади пландары менән уртаҡлашасаҡ, үҙҙәрен ҡыҙыҡһындырған һорауҙарға яуап аласаҡ.\n18 апрель иртәнге сәғәт 8-ҙә Башҡортостан һәм Татарстан етәкселәре “Нур” татар дәүләт театры алдында бөйөк шағир Ғабдулла Туҡайға һәйкәл асыуҙа ҡатнашасаҡ. Бынан тыш төрлө түңәрәк өҫтәлдәр, мәҙәни саралар, спорт ярыштары ҡаралған. Әлбиттә, хоккейһыҙ ҙа булмаясаҡ. Ике республиканың ветерандары боҙ майҙанында осрашасаҡ һәм көс һынашасаҡ.\nРәхим итегеҙ, ҡәҙерле ҡәрҙәштәр!\nФото: Рустам Минниханов (@rusminnikhanov) • Instagram photos and videos


Рәсәй Президенты Владимир Путин илдең билдәле граждандарын бүләкләне\nҮҙ һөнәре алдынғыларына орден-миҙалдар тапшырылды, почетлы исемдәр бирелде. Улар араһында сит ил граждандары ла бар.\nДөйөм алғанда, төрлө өлкәнән утыҙҙан ашыу хеҙмәт кешеһе наградланды: летчик-космонавтар, фән, мәҙәниәт, спорт эшмәкәрҙәре, сәнәғәт, ауыл хужалығы уңғандары һ.б. Араларында, мәҫәлән, Федерация Советы рәйесе Валентина Матвиенко, МДУ ректоры Виктор Садовничий, сәнғәт тармағынан Николай Цискаридзе, Лариса Долина, Сергей Маковецкий бар.\n“Һеҙ алдынғы идеяларығыҙ, тырышлығығыҙ арҡаһында үҙ өлкәгеҙҙең үҫешенә, беҙҙең дөйөм ҡаҙаныштарға ҙур өлөш индерәһегеҙ. Шәхси өлгөгөҙ менән халҡыбыҙҙы Ватан мәнфәғәтендә эшләргә, һәр саҡ алға ынтылырға дәртләндерәһегеҙ. Ҙур рәхмәт!” – тине бүләкләнеүселәргә дәүләт етәксеһе.


Асҡындан Лиана Белоногова йүнсел, тырыш, һәләтле булыуы менән һоҡландыра\nҺәр ерҙә үҙ шөғөлөнән йәм тапҡан, уны йәшәү рәүеше итеп алған кешеләр бар. Ундайҙар бигерәк тә йәштәр араһында йыш осрай. Асҡын ауылында йәшәүсе Лиана Рәдис ҡыҙы Белоногова ла нәҡ бына шундайҙар иҫәбендә. Заман менән бергә атлаған йәш ҡатын фотоға төшөрөргә, китаптар уҡырға, бетеүҙәр үрергә, спорт менән шөғөлләнергә лә ваҡыт таба.\nЛиана мәктәп йылдарында уҡ фотоға төшөрөү менән мауыға. Тәбиғәттең серле бер мөйөшөн, миҙгелдең сихри бер мәлен, класташтарын, төрлө сараларҙы фотоларҙа мәңгеләштереү ҡыҙға бик оҡшай. Мәктәптә бер нисә фотоаппаратынан ҡолаҡ ҡаҡһа ла, ата-әсәһе уның мауығыуы көслө икәнен күреп, яңыһын һатып алып бирә. Шулай ҙа Лиана ижад менән бәйле һөнәр һайламай, ул Өфө ҡалаһында Урал дәүләт юридик академияһына уҡырға инә. Хыялында үҙен кешеләрҙе яҡлаусы, һаҡлаусы итеп күрә. Шундай уйҙар менән ҡанатланып йөрөгәндә, Асҡын егете Владимирға кейәүгә сығып, ситтән тороп уҡыуға күсә. Бер-бер артлы тыуған ҡыҙҙары Вика, Виталина ғаилә бәхеттәрен арттыра. Ҡыҙыҡлы сюжеттар уйлап, уларҙы ла фотоға төшөрә башлай Лиана. Хеҙмәт юлын Асҡын ауыл Советында юрист булып башлай. Өсөнсө ҡыҙҙары Злата тыуғас, йәш әсәгә эше менән балалар тәрбиәләүҙе бергә алып барыу ауырлаша. Иренә, өҙөлөп яратҡан балаларына бик аҙ ваҡыт ҡалыуы тынғы бирмәй уға. Ҡыҙҙарының һәр йылмайыуын фотоларында ғына түгел, йөрәгендә һеңдереп ҡалдырыу теләге көндән-көн көсәйә. Лиана һәр көн иртән балаларын иркәләп кенә уятып, уларҙы оҙаҡ итеп ҡосаҡлап ятыу, ә кисен әкиәттәр һөйләп йоҡларға һалыу, сабыйҙарына рухи-әхлаҡи тәрбиә биреүҙә төп кеше булыу тураһында хыяллана. Бер ни ваҡыттан һуң, үҙен тулыһынса ғаиләһенә арнарға тәүәккәлләй.\nЛиана был аҙымына бер ҡасан да үкенмәгән. Бөгөн ул ҡыҙҙарын наҙлап, яратып үҫтерә алыуы, ирен эштән тәмле-тәмле ризыҡтар бешереп ҡаршы алып, шатландырыуы менән бәхетле. Яратҡан шөғөлдәренә, үҫешкә лә уның ваҡыты бар. Киң билдәле ПИКЧА фото мәктәбе курсын да тамамлай. Был уҡыуҙар уға белем алыу, тәжрибә туплау майҙансығы булып, яңы идеялар бирә, илһам өҫтәй. Лиананың матур фотоларын күреп, сығарылыш кластарын, никахтарҙа йәштәрҙе фотоға төшөрөргә һорап мөрәжәғәт итеүселәр ҙә күп. Һәр бер эшенә ул күңелен һала, ижади ҡарай. ”Фотоға төшөргәндә ниндәй миҙгел булыуын иҫәпкә алам, сюжет өсөн кәрәкле әйберҙәрҙе алдан хәстәрләйем. Фотоға ҡараған һайын ҡараһы килеп торорға тейеш. Кешенең эске донъяһын, күңел торошон сағылдырыу өсөн бар тырышлығымды һалам. Кеше объектив алдында юғалып ҡалмаһын өсөн маҡтап ебәрәм. Шулай психолог ролен дә башҡарырға тура килә”,— ти ул.\nЛиана Белоногова бер урында тапанырға яратмаған, хәрәкәт һәм үҫеште хуплаған, ҡыҙыҡһыныусан ҡатын-ҡыҙ. Ул велосипедта йөрөй, эргәһендә күп ваҡыт ире һәм ҡыҙҙары ла була. Мауығып китаптар уҡый, интернеттан ҡарап ҡыҙыҡлы ҡул эштәрен үҙләштерә. Мәҫәлән, индеецтарҙың мандалы тип аталған бетеүҙәрен үрергә өйрәнгән. Бынан тыш, ул республикабыҙҙа рәсми рәүештә теркәлгән ”Добромама” йәш әсәйҙәр ойошмаһы ағзаһы ла. Был әүҙем әсәйҙәр үҙ ҡаҙанында ғына ҡайнамай, ә башҡаларҙы ла саҡырып, төрлө акциялар, саралар уҙғарғаны бар.\nӨлгөлө әсәй, заман менән бергә атлаған, әүҙем ҡатын-ҡыҙҙы районда яҡшы беләләр. Лиана район кимәлендә үткән төрлө сараларҙа ҡатнаша. Мәҫәлән, ”Йәш әсә”, “Ауыл ҡатын-ҡыҙы” тигән сараларҙа тамашасы Лиананың йүнселлеге, уңғанлығы, мөләйемлеге менән һоҡланды. Әле күптән түгел Өфөлә II Республика ата-әсәләр форумына делегат булып һайланды. ”Мин — бик бәхетле, сөнки ғаиләм алдындағы бурысымды тулыһынса үтәргә, шәхес булараҡ та асылырға мөмкинлегем бар. Күңелемдә ижад осҡоно йәшәй, башымда яңы-яңынан идеялар тыуып ҡына тора”, — ти Лиана.


Инфоурок › Иностранные языки › Конспекты › Рауил Бикбаев ижадына сәйәхәт.\nТема: Рауил Бикбаевтың ижадына сәйәхәт.\nМаҡсат: Р.Бикбаевтың ижады менән таныштырыу.\nТасуири уҡыу күнекмәләрен, ишетеү һәм тыңлау, фекерләү һәләтен үҫтереү.\nБаланы шәхес итеп үҫтереү,кешелек сифаттарын тәрбиәләү.\nТуған телде яратырға, туған телдең ҡәҙерен белергә, уның менән ғорурлана белеү хистәрен тәрбиәләү.\nШағирҙың ижады аша үҙ телеңде хөрмәт итеү һәм илеңә хеҙмәт итеү, үҙ туған телеңдә аралашыуҙы мәҙәниәттең әһәмиәтле бер өлөшө итеп таныу.\nДәрес төрө: яңы тема өйрәнеү.\nПредмет-ара бәйләнеш: Рус теле, тарих.\nДәрес формаһы: сәйәхәт.\nКонтроль формаһы: дәфтәрҙә яҙыу.\n- төп: Хажин В.И., Вилданов Ә.Х. 6-сы класс өсөн дәреслек.\n- өҫтәмә: Компьютер, экран, презентация, Р.Бикбаев шиғырҙарынан өҙөктәр.\nЭште ойоштороу төрҙәре: Фронталь, индивидуаль, парлап эшләү.\nНиндәй йылы һүҙ икән,\nҺәр күңелде иретерлек, һәр кемгәлә үҙ икән!\nБөгөн беҙҙә “әсә теле”\nһәр кемгәлә үҙ икән!\nАлдағы дәрестә алған\nТаҡтала датаны яҙыу.\nТема: ??? (проблемалы һорау ҡуйыу, дәрестең темаһын уҡыусылар үҙҙәре билдәләй)\nР.Бикбаев шиғырының бер куплетын уҡытыусы яттан һөйләй.(русса һәм башҡортса) (1 слайд)\n-Балалар, был шиғыр\nюлдары һеҙгә танышмы? *Бшҡортостан гимнын тыңлап китеү.(1 слайд, гимн шунда уҡ)\n-Уҡыусылар дәрестең темаһын, уҡытыусының һорауынан сығып, үҙҙәре билдәләй. Тема асыҡланғандан һуң,таҡтаға дәрестең темаһын яҙыу.\n- был шиғырҙың, гимндың авторы кем?\n- Бөгөнгө дәрестең темаһы нисек аталасаҡ?\nслайдта гимндың бер куплеты күрһәтелә һәм тыңлап китеү)\n(Шәхси,рефлексив , универсаль уҡытыу эшмәкәрлеген формалаштырыу).\n1.-Уҡыусылар, һеҙҙеңсә Башҡортостан гимнын кемдәр ижад итә ала?\n2. Шулай булғас, тыуған\nилебеҙ, еребеҙ, туған телебеҙ ҙә ҡәҙерле,\nсөнки беҙ шунда\nтыуғанбыҙ,шул телдә аралашабыҙ, безҙең ата-\nөләсәйҙәребеҙ ҙә шунда\nтыуған, туған телендә аралашҡан. Шуға күрә беҙ тыуған ерҙең ышаныслы улдары,ҡыҙҙары булып үҫергә тейеш. Тыуған илдең, тыуған ерҙең ҡәҙерен белеп, уға кәрәкле кешеләр булып үҫегеҙ.Беҙ үҙ телебеҙҙе белергә, өйрәнергә тейешбеҙ.\n3. Бөгөн һеҙҙең менән халҡыбыҙҙың арҙаҡлы шәхесе, башҡорт халыҡ шағиры, БР ҡоролтайы депутаты, “Ағиҙел” журналының мөхәррире, телем, илем, тип янған Рауил Бикбаевтың ижадына сәйәхәт итәсәкбеҙ.\n1.– Дөрөҫ, уҡыусылар.\nТыуған илен ,тыуған ерен, тыуған халҡын яратҡан кеше генә яратып, ғорурланып шиғыр яҙа ала.\n2. Бер уҡыусы Р.Бикбаевтың\nбиографияһы менән таныштыра. (3-4 слайдтар)\nШағирҙың биографияһы өҫтөндә эш.\nҮҙ –аллы белем алыу юлдарын күрһәтеү.\nДәрестә аңлаған, алған белеменең моделен төҙөү (дәфтәрҙә эш)\n1.Дәфтәрҙәрҙә шағирҙың биографияһын ҡыҫҡаса теркәү.\n2. Слайдта уның наградаларын уҡып китеү, таныштырыу.(5 слайд)\n3. Шағирҙың китаптары менән таныштырып китеү.(6-7 слайдтар)\n(Танып-белеү,универсаль уҡытыу эшмәкәрлеген формалаштырыу).\nБеҙҙең ҡулдар ҡанат кеүек,\nТөрлө яҡҡа йөрөйҙәр.\nАҫҡа, өҫкә, уңға, һулға,\nАғас кеүек бәүеләләр\nРауил Бикбаевтың халыҡ менән аралашыуын тыңлау. (видеотаҫма)\nМаҡсат: Шағирҙың тере тауышын уҡыусыларға ишеттереү, ишеткәнде аңлай белеү(аудирование)һәләтен, эске телмәрен үҫтереү.\n- Уҡыусылар, шағир башҡорт теле тураһында нимә ти?\n- эйе, шағир дөрөҫ әйтә.Телде ситтән килеп һаҡлап йөрөмәйәсәктәр, беҙ телебеҙҙе үҙебеҙ һаҡларға тейешбеҙ.\nҒаиләлә башҡортса һөйләшәләр икән ул йәшәйәсәк.\nБашҡортса гәзиттәр, журналдар баҫылып тора.\nӨйҙә үҙ телеңдә һөйләшергә кәрәк.\nШағирҙың депутатлыҡ эшмәкәрлеге менән ҡыҫҡаса таныштырыу.\nУҡыусылар, белеүегеҙсә, Рауил Бикбаев 2008 йылдың 2 мартында Башҡортостан Республикаһы Дәүләт Йыйылышы — Ҡоролтайға депутат итеп һайланды. Бына уның һуңғы ваҡытта яҙған “Граждандарҙы ҡабул итеү көнө” поэмаһынан бер өҙөктө уҡып китәм.\n-Автор бында кешеләргә нисек ярҙам итеү юлдарын хәл итә.\n-уҡыусылар, бында “Ағиҙел ”журналын да күрәһегеҙ. Рауил Бикбаев журналдың мөхәррире лә булып эшләй.\nСөнки депутатҡа һәр көн үҙенең проблемаһы менән килә, әлбиттә уларҙың бөтөһенә лә ярҙам итеү ҡыйын.\n-Слайдтағы шиғырҙан өҙөктө бергәләп уҡыу.\n-Был шиғыр юлдары, уҡыусылар дәресебеҙҙең ҡунағы Рауил Бикбаевтың “Халҡыма хат” поэмаһынан өҙөк.\nБелеүегеҙсә шағир шиғырҙарында тел проблемаһын күтәрә. Был проблема бөгөнгө көндә лә актуаль булып тора, әммә бөтө эш беҙҙән тора, уҡыусылар.\n-Башҡорт теле бөтмәһен өсөн нимәләр эшләй алаһығыҙ?\n-Поэмала нимә тураһында һүҙ барасаҡ? Кем аңланы?\nПоэма менән киләһе дәрестә ентекле танышасаҡбыҙ.\n-Шулай итеп, беҙ шағирҙың ижадына сәйәхәтебеҙҙе тамамлайбыҙ.\nУҡыусылар, Рауил Бикбаев 2013 йылдың 12 декаберендә үҙенең 75 йәшлек юбилейын билдәләне. Уны ошо оло, күркәм юбилейы менән ҡотлап уға иҫәнлек- һаулыҡ, ижади уңыштар теләйек! (12 слайд)\n-Уҡыусылар бергәләп, айырым уҡыйҙар. (Коммуникатив универсаль уҡытыу эшмәкәрлеген\n-Өйҙә мөмкин тиклем үҙ туған телеңдә аралашырға.\n-башҡорт телендә гәзит-журналдар уҡырға.\nДәрестә беҙ нимәгә өйрәндек?\nБөгөн дәрестә ниҙәр белдегеҙ?\nШағирҙың телгә битараф булмағаны, тел өсөн янып- көйөп йөрөгәнен .\nРауил Бикбаевтың ҡайҙа тыуғанын.\nБашҡортостан Гимны авторы булғанын.\nБиографияһы буйынса һорауҙар төҙөргә.\nНомер материала: ДВ-335359


Башҡортостанда аграрийҙар 2020 йылғы сәсеүгә 5,5 миллиард һумлыҡ кредит алырға ниәтләй // Йәмғиәт | новости башинформ.рф\n25 февраль, Шишәмбе\n12:28, 23 января 2020 Йәмғиәт\nБашҡортостанда аграрийҙар 2020 йылғы сәсеүгә 5,5 миллиард һумлыҡ кредит алырға ниәтләй Фото: Олег Яровиков\nӨФӨ, 2020 йыл, 23 ғинуар. /«Башинформ» мәғлүмәт агентлығы, Розалиә Вәлиева/.\nБашҡортостандың ауыл хужалығы тауарҙарын етештереүселәр 2020 йылғы сәсеү кампанияһына 5,5 миллиард һумлыҡ льготалы ҡыҫҡа ваҡытлы кредит йәлеп итергә ниәтләй, тип хәбәр итә республика Ауыл хужалығы министрлығының матбуғат хеҙмәте.\nБынан тыш, һөт эшкәртеүсе предприятиелар 1,7 миллиард һумлыҡ льготалы кредит алырға теләй. Был аҡса шулай уҡ яҙғы баҫыу эштәрен үткәреү өсөн ауыл хужалығы тауарҙарын етештереүселәрҙе аванслауға йүнәлтелә.\n2019 йылда республика аграрийҙарына 7,3 миллиард һумлыҡ 285 льготалы ҡыҫҡа ваҡытлы кредит бирелде. Илдә аграрийҙарға льготалы кредит биреү механизмы 2016 йылдан бирле эшләй, уның ярҙамында алынған аҡса миҙгелле баҫыу эштәрен финанслауҙың төп сығанаҡтарының береһе булып тора.\nРәсәй Ауыл хужалығы министрлығы республика аграрийҙарының дөйөм суммаһы 2,062 миллиард һумлыҡ льготалы кредит алыуға ғаризаһын хуплаған да инде. Ошо аҡса 2020 йылғы сәсеүҙе финанслау өсөн бүленә.\nБыйыл Башҡортостан аграрийҙарынан тағы 13 ғариза (1,354 миллиард һумға) Рәсәй Ауыл хужалығы министрлығына ебәрелгән. Шуларҙың унауһы (1044 миллиард һумға) яҙғы баҫыу эштәрен башҡарыу өсөн кәрәкле әйләнештәге аҡсаны арттырырға теләүен белдергән.\nТеги: сәсеү, кредит


Баш ҡалала Дәүләт Думаһы депутаты Зөһрә Рәхмәтуллинаның йәмәғәт ҡабул итеү бүлмәләре эш башланы\nКалинин һәм Октябрь районы халҡы өсөн тәғәйенләнгән бүлмәләр дүрт урында ҡабул итә. Баш ҡаланың төнъяҡ өлөшөндә йәшәүселәр Орджоникидзе урамы 18-се һәм Ферин урамы 14-се йорттарҙа урынлашҡан бүлмәләргә килә ала. Октябрь районы халҡына Аҡбуҙат ипподромына һәм Гагарин урамындағы 10 кәсер ике һанлы йортҡа килеү кәрәк.\nБар ерҙә лә халыҡты юғары квалификациялы юристар ҡабул итәсәк. Зөһрә Рәхмәтуллина әйтеүенсә, халыҡты ҡабул итеү йәмәғәтселек һулышын, социаль хәлде аныҡ төҫмөрләү өсөн иң ҡулай ысул. Икенсенән халыҡтың көндәлек проблемалары, йәшәйештең башҡа мәсьәләләре оператив рәүештә хәл ителә. Мөрәжәғәттәр юристар тарафынан эшкәртелеп, туранан-тура Дәүләт Думаһы депутатына килә.


Өфөнән Грузияға тура авиарейстар асылды // Йәмғиәт | новости башинформ.рф\n14:33, 18 июня 2018 Йәмғиәт\nӨфөнән Грузияға тура авиарейстар асылды Фото: автор\nӨфөнән Грузияға тура авиарейстар асылды. Уҙған шәмбелә 50 пассажир һыйҙырышлы Bombardier CRJ-200 самолётында тәүге Батуми-Өфө-Батуми осошо башҡарылды. Баш ҡала аэропортының матбуғат хеҙмәте вәкилдәре әйтеүенсә, Өфөнән Батумиға тура даими рейстар 22 сентябргә тиклем күҙаллана. Улар шаршамбы һәм шәмбе көндәренә билдәләнгән, юлға өс сәғәт китә. Туристар Өфөнән киске 7-се 5 минутта юлға сыға, Батумиға киске 8-се 5 минутҡа барып етә. Һәр пункт өсөн урындағы ваҡыт күрһәтелгән.\nИке яҡҡа авиабилеттар хаҡы бер пассажир өсөн 22 107 һумдан башлана.\nБалалары булған пассажирҙар яңы авиарейстың уңайлы булыуын билдәләгән дә инде. «Балалар менән сәйәхәт иткәндә Өфөнән күсеп ултырмайынса осоуы бик яҡшы», — ти улар.\nТеги: «Өфө» аэропорты, Грузияға рейстар


Кәңәшмәлә хоҡуҡ һаҡлау һәм контроль-күҙәтеү органдары, профилле министрлыҡ һәм ведомство етәкселәре, муниципаль берәмек башлыҡтары ҡатнашты.\nХеҙмәт хаҡы буйынса тотҡарлыҡ мәсьәләләренә Радий Хәбиров беренсе тапҡыр ғына мөрәжәғәт итмәй. 2018 йылдың декабрендә ул министрлыҡ һәм ведомство етәкселәренән хеҙмәт хаҡы буйынса бурыстарҙы кәметеүҙе талап итте. Һөҙөмтәлә, Яңы йылға тиклем ике аҙна эсендә бурыстар 635,5 млн һумдан 500 млн һумға тиклем кәметелде.\nШулай булыуға ҡарамаҫтан, бөтә ойошмалар ҙа төбәк етәксеһе ҡуйған бурысты атҡара алманы. 2019 йылдың 1 мартына бурыстар күләме 583 млн һумға еткән. Уның төп өлөшө –362 млн һумы – килемһеҙ эшләүсе һәм банкрот хәлдәге ойошмалар иҫәбенә тура килә.\n–Хәлдең киҫкенләнеүе банкрот процедураларының йыш ҡына рейдерлыҡ менән бәйле булыуы сәбәпсе. Һалым буйынса бурыстар үтәлмәй, милек сит ҡулдарға күсә, – тине Радий Хәбиров. – Хоҡуҡ һаҡлау органдарына был мәсьәләләргә етди иғтибар бүлергә кәрәк. Намыҫһыҙ эш биреүселәргә ҡарата ҡәтғи саралар күреү, кәрәк икән, хатта енәйәт эше ҡуҙғатыу мөһим.\nРадий Хәбиров профсоюз ойошмаларын был йәһәттән күпкә яуаплыраҡ позицияла булырға саҡырҙы. Кәңәшмәлә хеҙмәт хаҡы буйынса бурыстарҙы кәметеү йәһәтенән өҫтәмә саралар хаҡында фекер алыштылар.


Рөстәм Хәмитов Германия Федератив Республикаһының Рәсәйҙәге илсеһе Ульрих Бранденбург менән осрашты // Иҡтисад | новости башинформ.рф\nРөстәм Хәмитов Германия Федератив Республикаһының Рәсәйҙәге илсеһе Ульрих Бранденбург менән осрашты\n10:03, 22 апреля 2013 Иҡтисад\nБашҡортостан Президенты Рөстәм Хәмитов Германия Федератив Республикаһының Рәсәйҙәге Ғәҙәттән тыш һәм тулы хоҡуҡлы илсеһе Ульрих Бранденбург менән осрашты.\nОсрашыу башында Рөстәм Хәмитов республика менән Германия бизнесы араһында дуҫтарса мөнәсәбәттәр булдырылыуын, әммә һуңғы ваҡытта бәйләнештәрҙең бер аҙ насарайыуын билдәләне.\n— Бәйләнештәрҙе тергеҙеп, яңыса эшләй башларға теләйбеҙ, — тине Президент.\nУл шулай уҡ Германия Федератив Республикаһы менән тура авиабәйләнеште яңыртыу кәрәклеге хаҡында әйтте.\n— Германия бизнесы менән хеҙмәттәшлек итергә теләйбеҙ. Һеҙҙең бизнесмендар өсөн иң яҡшы шарттар булдырасаҡбыҙ, — тине Рөстәм Хәмитов. – Бөгөн Башҡортостанда Германияның ни бары ике компанияһы бар, 31 уртаҡ предприятие эшләй. Уларҙың һаны буйынса Башҡортостандың партнеры булған илдәр араһында Германия алтынсы урынды биләй. Минеңсә, Германия беренсе урында булырға тейеш.\nРеспублика Президенты билдәләүенсә, төбәктә бизнес өсөн заманса, уңайлы ҡануниәт булдырылған. Инвесторҙар өсөн ҙур ғына ташламалар ҡаралған.\nХеҙмәттәшлек итеүҙең потенциаль йүнәлештәре араһында Президент машиналар эшләү, игенде тәрән эшкәртеү, малсылыҡ тармағы өсөн заманса мал аҙығы етештереү, биотехнологиялар һәм радиоэлектроника өлкәләрен атаны.\nУльрих Бранденбург Германия вәкилдәренең Башҡортостан менән ҡыҙыҡһыныуын белдерҙе. Уның һүҙҙәренсә, республикала немец компаниялары өсөн күп мөмкинлектәр бар.\nГермания бизнесы вәкилдәре үҙҙәренең компаниялары менән таныштырҙы. Экология, энергетика, консалтинг, медицина, етештереү өлкәләрендә хеҙмәттәшлек итеү буйынса тәҡдимдәр әйтеп ишеттерелде.\nУльрих Бранденбург билдәләүенсә, иҡтисад өлкәһендәге хеҙмәттәшлектән тыш, уны социаль өлкәләге бәйләнештәр ҙә ҡыҙҡһындыра. Германия Федератив Республикаһы илсеһе немец телен өйрәнгән студенттар, мәктәп уҡыусылары менән осрашыуы, уларҙың телде бик яҡшы белеүе хаҡында һөйләне.\nТеги: тышҡы бәйләнештәр,визиттар,бр президенты